text:
Nsɔwano nhoma no
1Mihui sɛ nea ɔte ahengua so no kita nhoma bi wɔ ne nsa nifa mu. Na wɔakyerɛw akyiri ne anim nyinaa a wɔde nsɔwano ason asosɔw ano. 2 Mihuu ɔbɔfo tumfoɔ bi a ɔde nne kɛse kae se, “Hena na ɔfata sɛ obue nsɔwano no na obue nhoma no mu?” 3 Nanso wɔannya obiara a ɔwɔ soro anaa asase so anaa asase ase a otumi buee nhoma no mu hwɛɛ mu.
4 Misui yiye efisɛ, wɔannya obiara a ɔfata sɛ obue nhoma no ano na ɔhwɛ mu.
5 Afei ɔpanyin baako ka kyerɛɛ me se, “Nsu. Hwɛ! Gyata a ofi Yuda abusuakuw mu a, ɔyɛ Dawid aseni adi nkonim, na obetumi abue nsɔwano ason no na wabue nhoma no ano.”
6 Afei mihuu oguammaa bi sɛ ogyina ahengua no mfinimfini a ateasefo baanan no ne mpanyimfo no atwa ne ho ahyia. Wohwɛ a na ɛsɛ nea wɔakum Oguammaa no. Na ɔwɔ mmɛn ason ne aniwa ason a egyina hɔ ma Onyankopɔn ahonhom ason no a wɔasoma wɔn aba wiase no. 7 Oguammaa no kogyee nhoma no fii nea ɔte ahengua so no nsa nifa mu. 8 Ɔyɛɛ saa no, ateasefo baanan no ne mpanyimfo aduonu anan no butubutuw Oguammaa no anim. Na wɔn mu biara kita sanku ne sika ayowa a aduhuam a Onyankopɔn nkurɔfo de bɔ mpae wɔ mu.
9 Wɔtoo dwom foforo se, “Wofata sɛ wofa nhoma no na wubue ne nsɔwano no. Efisɛ, wokum wo, na ɛnam wo wu so ma wɔtɔɔ nnipa fii abusua biara, kasa biara, ɔman biara ne nkurɔfo biara mu maa Onyankopɔn. 10 Woayɛ wɔn asɔfo ahemman sɛ, wɔnsom yɛn Nyankopɔn, na wobedi asase so hene.”
11 Bio mehwɛe, tee abɔfo mpempem nka. Na wɔatwa ahengua no ne ateasefo baanan no ne mpanyimfo no ho ahyia 12 reto dwom dennen se, “Ɛsɛ sɛ Onyankopɔn a wokum no no nya tumi, ahonya, nyansa ne ahoɔden ne nidi ne anuonyam ne nkamfo!”
13 Na metee sɛ abɔde a wɔwɔ soro, asase so, asase ase ne abɔde biara a wɔwɔ po mu ne abɔde biara a wɔwɔ wiase nyinaa reto dwom se, “Nhyira ne nidi ne anuonyam ne tumi nka nea ɔte ahengua no so ne Oguammaa no daa daa!” 14 Abɔde anan no gyee so se, “Amen!” Na mpanyimfo no butubutuw hɔ somee.


c: text/html

text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Beresosɛm 4:1-43
4 Yuda mma ne Peres,+ Hesron,+ Karmi,+ Hur+ ne Sobal.+2 Sobal ba Reaia+ na ɔwoo Yahat, na Yahat nso woo Ahumai ne Lahad. Eyinom ne Soratifo+ mmusua.3 Etam+ agya asefo ni: Yesreel,+ Yisma ne Yidbas (wɔn nuabea din de Haselelponi);4 ne Gedor+ agya Penuel ne Husa agya Eser. Eyinom ne Efrata abakan Hur,+ Betlehem+ agya no mma.5 Na Tekoa+ agya Asur+ waree yerenom baanu, Hela ne Naara.6 Naara woo Ahusam, Hefer, Temeni ne Ahastari maa no. Eyinom ne Naara mma.7 Na Hela mma ne Seret, Yisar ne Etan.8 Kos mma ne Anub ne Sobeba ne Harum ba Aharhel mmusua.9 Na Yabes+ nyaa anuonyam+ sen ne nuanom; ne maame na ɔtoo no din Yabes, na ɔkae sɛ: “Ɛyaw mu na mewoo no.”+10 Na Yabes su frɛɛ Israel Nyankopɔn+ sɛ: “Sɛ wubehyira+ me na woatrɛw me nsase+ mu na wo nsa+ adi m’akyi na woamma bɔne biara amma me so+ ammɛhaw me+ a, anka—” Na Onyankopɔn yɛɛ n’abisade no maa no.+11 Suha nua Kelub na ɔwoo Eston papa Mehir.12 Na Eston woo Bet-Rafa, Pasea ne Ir-Nahas agya Tehina. Eyinom ne Reka mmarima.13 Kenas+ mma ne Otniel+ ne Seraia, na Otniel mma no bi ne Hatat.14 Meonotai na ɔwoo Ofra. Na Seraia nso na ɔwoo Ge-Harasim agya Yoab; ná wɔyɛ adwumfo.+15 Yefune+ ba Kaleb+ mma ne Iru, Ela ne Naam; na Ela mma no bi ne Kenas.16 Yehalelel mma ne Sif, Sifa, Tiria ne Asarel.17 Esrah mma ne Yeter, Mered, Efer ne Yalon; ne yere woo Miriam ne Samai ne Estemoa+ agya Isbah.18 Na ne yere Yudani no nso woo Gedor papa Yered ne Soko agya Heber ne Sanoa agya Yekutiel. Eyinom ne Farao babea Bitia a Mered faa no waree no no mma.19 Hodia yere a ɔyɛ Naham nuabea no mma ne Garmitfo Keila+ no agya ne Estemoa a ofi Maakat.20 Simon mma ne Amnon, Rina, Ben-Hanan ne Tilon. Na Yisi mma ne Sohet ne Ben-Sohet.21 Yuda ba Sela+ asefo ne Leka agya Er, ne Maresa agya Laada ne ntamanwemfo+ mmusua a wofi Asbea fie no;22 ebinom nso ne Yokim ne Koseba mmarima ne Yoas ne Saraf a wɔwaree Moabfo mmea+ ne Yasubi-Lehem. Nsɛm yi fi tete.+23 Wɔn ne nkukunwemfo+ a wɔte Netaim ne Gedera. Ɛhɔ na wɔtenae, na wɔyɛɛ adwuma maa ɔhene.+24 Simeon mma ne Nemuel,+ Yamin,+ Yarib, Sera ne Saul,+25 na Saul ba ne Salum, na ɔno nso ba ne Mibsam, na ɔno nso ba ne Misma.26 Misma mma no bi ne Hamuel; Hamuel ba ne Sakur, na ɔno nso ba ne Simei.27 Simei woo mmabarima dunsia ne mmabea baasia; na ne nuanom anwo mmabarima bebree, na obiara nni wɔn abusua mu a na ɔwɔ mmabarima bebree sɛ Yuda.+28 Wɔtenaa Beer-Seba+ ne Molada+ ne Hasar-Sual+29 ne Bilha+ ne Esem+ ne Tolad+30 ne Betuel+ ne Horma+ ne Siklag+31 ne Bet-Makabot ne Hasar-Susim+ ne Bet-Biri ne Saaraim.+ Eyinom ne wɔn nkurow kosi bere a Dawid bedii ade.32 Na wɔn nkuraa ne Etam ne Ain ne Rimon ne Token ne Asan,+ nkurow anum.33 Wɔn nkurow yi ho nkuraa koduu Baal.+ Eyinom ne wɔn atenae ne wɔn mmusua din.34 Mesobab ne Yamlek, ne Amasia ba Yosa,35 ne Yoel ne Asiel ba, Seraia ba, Yosibia ba Yehu,36 ne Elioenai ne Yaakoba ne Yesohaia ne Asaia ne Adiel ne Yesimiel ne Benaia,37 ne Semaia ba, Simri ba, Yedaia ba, Alon ba, Sifi ba Sisa:38 Eyinom a wɔabobɔ wɔn din yi yɛ wɔn abusua mpanyimfo,+ na wɔn agyanom fiefo ase trɛwee pii.39 Na wɔde wɔn ani kyerɛɛ Gedor pon ano koduu apuei bon no mu sɛ wɔrekɔhwehwɛ adidibea ama wɔn nguan.40 Na wonyaa adidibea pa+ a adɔ srade; ná asase no sõ na ɛso dwo fɔmm;+ ná wɔn a wɔtete hɔ kan no yɛ Ham asefo.+41 Yuda hene Hesekia+ nna no mu na eyinom a wɔakyerɛkyerɛw wɔn din no bɛsɛee+ Hamfo ne Meunimfo a na wɔtete hɔ no ntamadan; wɔsɛee wɔn pasaa+ de besi nnɛ, na wɔtenatenaa wɔn nkurow no mu efisɛ wonyaa adidibea+ wɔ hɔ maa wɔn nguan.42 Na Simeon mma no mu mmarima ahanum fii wɔn mu kɔɔ Bepɔw Seir+ so; Pelatia ne Nearia ne Refaia ne Usiel a wɔyɛ Yisi mma na wodii wɔn anim.43 Na wokunkum wɔn a woguan fii Amalekfo+ nsam kae no, na wɔtenaa hɔ de besi nnɛ.

robotstxt: allowed

filter: keep


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Tesalonikafo 1:1-10
1 Paulo ne Silwano+ ne Timoteo+ de kɔma Tesalonikafo asafo wɔ Onyankopɔn ne Awurade Yesu Kristo mu:+Adom ne asomdwoe nka mo.+2 Yɛkae mo nyinaa wɔ yɛn mpaebɔ mu na yɛda Onyankopɔn ase daa,+3 na daa yɛkae adwuma+ a mode gyidi yɛ, ne adwumaden a mufi ɔdɔ mu yɛ ne boasetɔ a yɛn Awurade Yesu Kristo mu anidaso+ nti, moda no adi no wɔ yɛn Nyankopɔn ne Agya no anim.4 Anuanom a Onyankopɔn dɔ mo, yenim sɛ wapaw mo,+5 efisɛ asɛmpa a yɛka no amma mo nkyɛn ɔkasa mu nko, na mmom ɛbae tumi+ ne honhom kronkron ne awerɛhyem a emu yɛ den mu nso,+ sɛnea mo nti yɛyɛɛ yɛn ade fae+ a munim dedaw no;6 na musuasuaa+ yɛne Awurade,+ efisɛ mode honhom kronkron anigye+ gyee asɛm no ahohia+ pii mu,7 enti moayɛ nhwɛso ama gyidifo a wɔwɔ Makedonia ne Akaia no nyinaa.8 Nokwasɛm ne sɛ, ɛnyɛ sɛ Yehowa asɛm+ no fi mo hɔ atrɛw wɔ Makedonia ne Akaia nko, na mmom Onyankopɔn mu gyidi+ a mowɔ no atrɛw adu mmaa nyinaa,+ ma enti enhia sɛ yɛka asɛm biara.9 Na wɔn ankasa ka ɔkwan a yɛfaa so baa mo nkyɛn no ho asɛm, ne sɛnea modan fii mo ahoni+ ho baa Onyankopɔn nkyɛn sɛ morebɛsom Onyankopɔn teasefo+ ne ɔnokwafo+ no;10 mobaa ne nkyɛn sɛ morebɛtwɛn+ ne Ba a onyan no fii awufo mu+ no afi soro,+ Yesu a ɔregye yɛn afi abufuw a ɛreba no mu no.+


text:
Wiase Dada Yi Rekɔ N’awieeɛ
—Momma Yɛnyɛ Baako
“Yɛyɛ yɛn ho yɛn ho akwaa.”—EFESOFOƆ 4:25.
1, 2. Ɔkwan bɛn so na Onyankopɔn pɛ sɛ n’asomfoɔ nyinaa, mpanin ne mmɔfra, som no?
WOYƐ aberanteɛ anaa ababaa? Sɛ saa a, kae sɛ wo ho hia Yehowa ahyehyɛde no. Sɛ wokɔ aman pii so a, wɔn a wɔgye asubɔ no mu bebree yɛ mmabun. Ɛyɛ anika paa sɛ yɛbɛhu sɛ mmeranteɛ ne mmabaa pii pɛ sɛ wɔsom Yehowa!
2 Sɛ woyɛ aberanteɛ anaa ababaa a, ebia w’ani gye ho sɛ wo ne w’atipɛnfoɔ bɛbɔ. Yɛn nyinaa pɛ sɛ yɛne yɛn atipɛnfoɔ hyia sɛpɛ yɛn ho. Nanso momma yɛnkae sɛ Yehowa pɛ sɛ yɛne yɛn nuanom nyinaa, mpanin ne mmɔfra, wɔn a wɔfi apueeɛ ne atɔeɛ, atifi ne anafoɔ, bom som no. Ɔsomafoɔ Paulo kaa sɛ Onyankopɔn pɛ sɛ “ɔgye nnipa ahodoɔ nyinaa ma wɔbɛnya nokorɛ no ho nimdeɛ a ɛdi mũ.” (1 Timoteo 2:3, 4) Adiyisɛm 7:9 ka sɛ Onyankopɔn asomfoɔ fi “amanaman ne mmusuakuo ne nnipa ne kasa nyinaa mu.”
3, 4. (a) Su bɛn na mmabun pii da no adi nnɛ? (b) Paulo asɛm a ɛwɔ Efesofoɔ 4:25 ma yɛhu dɛn fa asafo no ho?
3 Nsonsonoeɛ kɛseɛ da mmabun a wɔsom Yehowa ne wɔn a wɔnsom no no ntam. Wɔn a wɔnsom Yehowa no pii dwene wɔn nko ara ho; afoforɔ asɛm nyɛ wɔn asɛm. Nwomanimfoɔ bi kaa sɛ ɛnnɛ, mmeranteɛ ne mmabaa yɛ pɛsɛmenkomenya sɛn berɛ foforɔ biara. Wɔn ntadehyɛ ne wɔn kasa nyinaa kyerɛ sɛ wommu adeɛ; nokwasɛm nie, wɔnni obuo sɛɛ ma mpanimfoɔ.
Seesei a yɛabɛn Satan wiase no awieeɛ pɛɛ yi, ɛhia paa sɛ yɛka fam yɛn nuanom ho dendeenden
4 Saa su yi wɔ baabiara, enti ɛgye animia paa na Kristofoɔ mmeranteɛ ne mmabaa atwe wɔn ho afi ho na wɔasɔ Yehowa ani. Asomafoɔ no berɛ so mpo, Paulo bɔɔ Kristofoɔ kɔkɔ sɛ wɔnhwɛ yie wɔ su a ɛte saa ho. Ɔkaa sɛ ɛyɛ “honhom a seesei ɛyɛ adwuma wɔ asoɔden mma mu.” (Monkenkan Efesofoɔ 2:1-3.) Sɛ yɛhu sɛ mmɔfra a wɔwɔ asafo no mu mfa wɔn ho nhyɛ su a ɛte saa mu a, ɛka yɛn akoma paa. Wɔnim sɛ asafo no te sɛ nipadua a ɛwɔ akwaa bebree, na ne nyinaa bom yɛ adwuma. Enti Paulo kaa sɛ: “Yɛyɛ yɛn ho yɛn ho akwaa.” (Efesofoɔ 4:25) Seesei a yɛabɛn Satan wiase no awieeɛ pɛɛ yi, ɛhia paa sɛ yɛka fam yɛn nuanom ho dendeenden. Bible mu nsɛm a yɛrebɛsusu ho yi yɛ nhwɛsoɔ a ɛbɛboa yɛn ama yɛahu nea enti a ɛhia sɛ yɛka bom yɛ baako.
WƆYƐƐ BAAKO
5, 6. Dɛn na yɛsua fi Lot ne n’abusua no hɔ?
5 Tete no Yehowa asomfoɔ bi hyiaa tebea a ɛyɛ hu paa. Nanso berɛ a wɔn nyinaa yɛɛ baako na wɔboaa wɔn ho no, Yehowa bɔɔ wɔn ho ban. Wei ho twerɛtohɔ wɔ Bible mu, na mpanin ne mmɔfra nyinaa bɛtumi asua biribi afi mu. Momma yɛnni kan nsusu nea ɛtoo Lot ho.
6 Na asiane kɛseɛ bi rebɔ hyia Lot ne n’abusua. Na wɔte Sodom, na na Yehowa rebɛsɛe kuro no. Ɔsomaa n’abɔfoɔ sɛ wɔnkɔka nkyerɛ Lot sɛ ɔmfi kurom hɔ nnwane nkɔ bepɔ bi so. Abɔfoɔ no ka kyerɛɛ no sɛ: “Monnwane nnye mo kra!” (Genesis 19:12-22) Lot ne ne mma mmaa mmienu no tiee kɔkɔbɔ no. Nanso hwɛ awerɛhosɛm, Lot abusuafoɔ bi antie! Na mmeranteɛ bi rebɛware Lot mma mmaa no, na ɔka kyerɛɛ mmarima no sɛ wɔmfi kuro no mu, nanso wɔn ani so no, na Lot yɛ akɔkoraa bi a “ɔreyi nsɛnkwaa.” Wɔamfa asɛm no aniberesɛm, na wɔde wɔn nkwa twaa so. (Genesis 19:14) Lot ne ne mma mmaa mmienu no nko ara na wɔnyaa wɔn ti didii mu, efisɛ wɔkaa wɔn ho boom.
7. Berɛ a Israelfoɔ fii Egypt no, ɔkwan bɛn so na Yehowa boaa wɔn a wɔka boom sɛ nnipa baako no?
7 Nhwɛsoɔ foforɔ ne Israelfoɔ a wɔfii Egypt no. Berɛ a wɔrekɔ Bɔhyɛ Asase no so no, wɔankyekyɛ wɔn mu akuakuo. Mmom wɔka boom baako. Na berɛ a Yehowa paee Ɛpo Kɔkɔɔ no mu no, ɛnyɛ Mose nko ara anaa Israelfoɔ kakraa bi na wɔfaa mu. Ɔman mũ no nyinaa kaa Mose ho kɔeɛ, na Yehowa bɔɔ wɔn ho ban. (Exodus 14:21, 22, 29, 30) Na nnipa pii ka wɔn ho a wɔnyɛ Israelfoɔ, nanso wɔsii gyinaeɛ sɛ wɔbɛsom Yehowa. Nnipa no nyinaa ka boom yɛɛ baako. (Exodus 12:38) Wo deɛ yɛmfa no sɛ mmeranteɛ ne mmabaa kakraa bi tee wɔn ho kɔfaa baabi a wɔsusu sɛ ɛyɛ ma wɔn. Wohwɛ a anka ɛbɛyɛ adeɛ a nyansa wom? Nokwasɛm ne sɛ anka Yehowa remmɔ wɔn ho ban.
8. Yehosafat berɛ so no, dɛn na Onyankopɔn nkurɔfoɔ yɛ de kyerɛɛ sɛ wɔyɛ kuo baako?
8 Ɔhene Yehosafat berɛ so no, asraafo dɔm kɛseɛ bi de wɔn ani kyerɛɛ Onyankopɔn nkurɔfoɔ so. (2 Berɛsosɛm 20:1, 2) Berɛ a atamfo yi twaa Israelfoɔ ho hyiae no, dɛn na wɔyɛe? Wɔdane kɔɔ Yehowa hɔ kɔhwehwɛɛ mmoa. (Monkenkan 2 Berɛsosɛm 20:3, 4.) Obiara ansɔre sɛ ɔbɛyɛ nea ɔpɛ anaa nea ɛtene wɔ n’ani so, na mmom wɔn nyinaa ka boom baako. Bible ka sɛ: “Saa berɛ no na Yudafoɔ nyinaa gyinagyina Yehowa anim; wɔne wɔn mmɔfra, wɔn yerenom ne wɔn mma nyinaa.” (2 Berɛsosɛm 20:13) Ɔman mũ no nyinaa, mmɔfra ne mpanin, de wɔn werɛ hyɛɛ Yehowa mu, na wɔtiee akwankyerɛ biara a wɔn nsa kaeɛ. Obiara ante ne ho, enti Yehowa gyee wɔn nyinaa fii wɔn atamfo nsam. (2 Berɛsosɛm 20:20-27) Dɛn na yɛsua fi mu? Ɛboa ma yɛhu sɛ, sɛ Onyankopɔn nkurɔfoɔ hyia ɔsɔretia a, ɛsɛ sɛ wɔn nyinaa ka bom yɛ baako; ɛnsɛ sɛ obiara te ne ho.
9. Dɛn na yɛbɛtumi asua afi tete Kristofoɔ no hɔ?
9 Tete Kristofoɔ no nso ɛ? Yɛhu sɛ wɔn nyinaa ka boom de baakoyɛ som Yehowa. Ɛho nhwɛsoɔ nie: Berɛ a Yudafoɔ ne Amanaman Mufoɔ pii bɛyɛɛ Kristofoɔ no, wɔn nyinaa dii asomafoɔ no nkyerɛkyerɛ akyi. Afei wɔboom kyɛɛ nneɛma, wɔboom didiiɛ, na wɔboom bɔɔ mpaeɛ. (Asomafoɔ Nnwuma 2:42) Berɛ a atamfo tuu wɔn ani sii Kristofoɔ so no, wɔde baakoyɛ gyinaa tebea no ano. Saa berɛ no paa na na obiara hia ne yɔnko. (Asomafoɔ Nnwuma 4:23, 24) Yɛn nso, sɛ yɛhyia ɔtaa a, ɛsɛ sɛ yɛyɛ baako na obiara boa ne yɔnko.
YƐNYƐ BAAKO ANSA NA YEHOWA DA NO ABA
10. Berɛ bɛn na ɛbɛhia paa sɛ yɛka bom sen berɛ biara?
10 Ɛrenkyɛ, yɛbɛhyia tebea a emu yɛ den paa, biribi a ebi nsii da wɔ adasamma asetenam. Odiyifoɔ Yoel kaa sɛ ɛbɛyɛ “esum ne kusuuyɛ da.” (Yoel 2:1, 2; Sefania 1:14) Sɛ yɛreka berɛ a ɛsɛ sɛ Onyankopɔn nkurɔfoɔ ka bom paa, ɛyɛ saa berɛ no. Kae Yesu asɛm yi: “Ahennie biara a ɛne ne ho di asie no dane amamfõ.”
11. Ɔkwan bɛn so na Dwom 122:3, 4 bɛtumi aboa Onyankopɔn nkurɔfoɔ ma wɔayɛ baako? (Hwɛ mfoni a ɛwɔ adesua yi mfiaseɛ no.)
11 Dɛn na ɛbɛkyerɛ paa sɛ yɛyɛ baako? Sɛ yɛhwɛ sɛnea na tete Israelfoɔ si dan wɔ Yerusalem a, yɛbɛtumi asua biribi afi mu. Na adan no bobɔ ho, enti ɔdwontofoɔ no kaa sɛ kuro no ‘bom baako.’ Esiane sɛ na wɔte bɛn wɔn ho nti, na obiara tumi boa ne yɔnko, na na wɔte nka sɛ wɔwɔ ahobammɔ. Ebia sɛnea Israelfoɔ no si wɔn adan no kaee ɔdwontofoɔ no sɛ, sɛ mmusuakuo no hyia sɛ wɔresom Yehowa a, na wɔn nyinaa ka bom sɛ ɔman baako. (Monkenkan Dwom 122:3, 4.) Mmerɛ a emu yɛ den paa da yɛn anim, enti ɛfi nnɛ rekɔ nyinaa a, momma yɛnkɔ so ara nka ‘mmom nyɛ baako.’
Yehowa adwene ne sɛ ɔbɛka ɔsorofoɔ ne asase sofoɔ nyinaa abom ma wɔasom no sɛ abusua baako
12. Sɛ Gog to hyɛ Yehowa nkurɔfoɔ so a, dɛn na ɛbɛboa yɛn ma yɛanya yɛn ti adidi mu?
12 Adɛn nti na ɛbɛhia paa sɛ yɛka ‘bom baako’ daakye? Nkɔmhyɛ a ɛwɔ Hesekiel ti 38 ma yɛhu sɛ “Gog a ɔfiri Magog asase soɔ no” bɛto ahyɛ Yehowa nkurɔfoɔ so. Saa berɛ no nyɛ berɛ a ɛsɛ sɛ yɛma biribiara paapae yɛn mu. Ɛbɛyɛ mfomsoɔ kɛseɛ sɛ obi de ne ho bɛtwere wiase no asusu sɛ ɔbɛnya ahobammɔ bi. Mmom, ɛsɛ sɛ yɛde yɛn ho fam yɛn nuanom papee. Wei nkyerɛ sɛ baakoyɛ a ɛwɔ yɛn ntam kɛkɛ na ɛbɛma yɛanya yɛn ti adidi mu. Ɛsɛ sɛ yɛn mu biara de ne werɛ hyɛ Yehowa mu na ɔtie n’asɛm. Ɛba saa a, Yehowa ne Yesu bɛgye yɛn afi yɛn atamfo nsam na yɛatwa akɔ nhyehyɛe foforɔ no mu. (Yoel 2:32; Mateo 28:20) Nanso wosusu sɛ, sɛ yɛne Onyankopɔn nkurɔfoɔ ammom ansom no na yɛte yɛn ho yɛ nea yɛpɛ a, ɔbɛgye yɛn?
13. Dɛn na mmeranteɛ ne mmabaa bɛtumi asua afi nea yɛasusu ho yi mu?
13 Sɛ woyɛ aberanteɛ anaa ababaa a, wonhu sɛ nyansa wom sɛ wode wo ho bɛbɔ wo nuanom Kristofoɔ? Ɛnsɛ sɛ wote wo ho anaa wo ne w’atipɛnfoɔ nko ara bɔ. Ɛrenkyɛ koraa, mpanin ne mmɔfra nyinaa bɛhu sɛ obiara dan ne yɔnko. Enti bɔ mmɔden sɛ wode wo ho bɛbata wo nuanom ho dendeenden, na wo ne wɔn mmom nsom Yehowa. Ɛho hia paa sɛ yɛne Yehowa nkurɔfoɔ bɔ nnɛ na yɛkae sɛ baakoyɛ a ɛte saa ho bɛhia na yɛanya nkwa daakye.
“YƐYƐ YƐN HO YƐN HO AKWAA”
14, 15. (a) Adɛn nti na Yehowa retete yɛn ama yɛayɛ baako nnɛ? (b) Afotuo bɛn na Yehowa de ma yɛn na ama yɛakɔ so ayɛ baako?
14 Yehowa reboa yɛn ma yɛne yɛn nuanom mmarima ne mmaa de “mmati korɔ asom no.” (Sefania 3:8, 9) Daakye Yehowa ‘bɛka nneɛma nyinaa abom bio wɔ Kristo mu,’ na ɔretete yɛn ama saa berɛ no. (Monkenkan Efesofoɔ 1:9, 10.) Yehowa adwene ne sɛ ɔbɛka ɔsorofoɔ ne asase sofoɔ nyinaa abom ma wɔasom no sɛ abusua baako, na biribiara nni hɔ a ɛbɛsi no kwan. Mmeranteɛ ne mmabaa, mopɛ sɛ Yehowa de mo ka abusua a ɛte saa ho? Ɛnneɛ, ɛsɛ sɛ mode mo ho bɔ Yehowa ahyehyɛdeɛ no dendeenden.
15 Ɛnnɛ, Yehowa retete yɛn ama yɛayɛ baako sɛnea yɛbɛtumi ne yɛn nuanom atena asomdwoeɛ mu wɔ wiase foforɔ no mu. Wato ne bo ase rekyerɛkyerɛ yɛn ma ‘yɛanya adwenkorɔ ama yɛn ho,’ ‘yɛn yam ahyehye yɛn ama yɛn ho,’ ‘yɛakyekyere yɛn ho yɛn ho werɛ,’ na ‘yɛahyehyɛ yɛn ho den.’ (1 Korintofoɔ 12:25; Romafoɔ 12:10; 1 Tesalonikafoɔ 4:18; 5:11) Yehowa nim sɛ yɛtɔ sin, enti ɛtɔ da a ɛnyɛ mmerɛ sɛ yɛne yɛn nuanom bɛka abom. Ɛnneɛ, dɛn na ɛbɛboa yɛn? Adeɛ baako ne sɛ yɛbɛtie Yehowa asɛm na ‘yɛde bɔne afirifiri yɛn ho.’
16, 17. (a) Adeɛ baako bɛn nti na Kristofoɔ hyiam? (b) Dɛn na yɛn nuanom nkumaa bɛtumi asua afi Yesu nhwɛsoɔ no mu?
16 Biribi foforɔ a Yehowa de boa yɛn ma yɛyɛ baako ne Kristofoɔ nhyiamu. Hebrifoɔ 10:24, 25 ma yɛhu adeɛ baako a enti yɛhyiam. Ɛne sɛ yɛbɛhyɛ yɛn ho yɛn ho nkuran na yɛayɛ adepa. Berɛ a yɛrebɛn Yehowa da kɛseɛ no, ɛhia paa sɛ yɛne yɛn nuanom hyiam.
17 Berɛ a Yesu yɛ abarimaa no, na n’ani gye ho sɛ ɔne Yehowa nkurɔfoɔ bɛhyiam. Berɛ a ɔdii mfie 12 no, ɔne n’awofo kɔɔ nhyiamu bi wɔ Onyankopɔn asɔrefie. Ɛduu baabi no na Yesu awofo nhu baabi a wafa. Adɛn, na ɔne n’atipɛnfoɔ de wɔn ti abɔ mu kɔ baabi anaa? Dabi. Berɛ a Yesu awofo huu no no, na ɔne akyerɛkyerɛfoɔ no wɔ asɔrefie hɔ resusu Kyerɛwnsɛm no ho.
18. Ɔkwan bɛn so na mpaebɔ bɛtumi ama yɛn baakoyɛ mu ayɛ den?
18 Bio nso sɛ yɛbɔ mpaeɛ ma yɛn nuanom a, ɛbɛma yɛn baakoyɛ no mu ayɛ den. Sɛ yɛrebɔ mpaeɛ na yɛsrɛ biribi pɔtee ma yɛn nuanom a, ɛbɛkae yɛn sɛ yɛn nyinaa yɛ nnipa baako na yɛdwene yɛn ho yɛn ho. Ɛho hia sɛ yɛdɔ yɛn nuanom, na yɛne wɔn hyiam hyɛ wɔn nkuran, na yɛbɔ mpaeɛ ma wɔn. Sɛ woyɛ aberanteɛ anaa ababaa anaa abɔfra mpo a, wobɔ mmɔden sɛ wobɛyɛ saa na ama watumi de wo ho afam w’asafo mufo ho? Sɛ yɛpɛ sɛ yɛtumi nya nkwa kɔ wiase foforɔ no mu a, ɛnneɛ ɛhia sɛ yɛde yɛn ho bata yɛn nuanom ho na ɛnyɛ Satan wiase no.
NEA ƐKYERƐ SƐ “YƐYƐ YƐN HO YƐN HO AKWAA”
19-21. (a) Dɛn na ɛkyerɛ sɛ yɛyɛ nnipa baako? Ma nhwɛsoɔ. (b) Sɛ wohwɛ sɛnea anuanom boaboa wɔn ho berɛ a atoyerɛnkyɛm asi a, dɛn na wosua fi mu?
19 Adanseɛ pii wɔ hɔ a ɛkyerɛ sɛ ɛnnɛ Yehowa nkurɔfoɔ yɛ nnipa baako, na sɛnea Bible kyerɛ no, ‘wɔyɛ wɔn ho wɔn ho akwaa.’ (Romafoɔ 12:5) Sɛ biribi ka yɛn nuanom a, ɛte sɛ nea aka yɛn. Enti sɛ asiane bi to wɔn a, yɛyɛ nea yɛbɛtumi biara de boa wɔn. Ɛho nhwɛsoɔ nie: December 2011 no, ahum kɛseɛ bi tuiɛ wɔ Philippines supɔ bi a ɛde Mindanao so. Anadwo baako pɛ nsuo sɛee afie bɛboro 40,000, na na yɛn nuanom pii deɛ ka ho. Baa dwumadibea no bɔɔ amanneɛ sɛ berɛ a boayikuo a ɛhwɛ boa anuanom a atoyerɛnkyɛm ato wɔn no duu hɔ no, “na yɛn nuanom Kristofoɔ a wɔwɔ mmeae ahodoɔ afi aseɛ de nneɛma reboa dada.”
20 Berɛ a asasewosoɔ kɛseɛ bi sii Japan apueeɛ fam no, yɛn nuanom huu amane paa. Wɔn mu pii hweree nea wɔwɔ nyinaa. Onuawa baako a ɔde Yoshiko fie sɛeɛ. Sɛ wofi Ahennie Asa so rekɔ ne fie a, wobɛtwa kilomita 40. Onuawa no kaa sɛ: “Asasewosoɔ no sii no, adeɛ kyee ara pɛ na ɔmansin sohwɛfoɔ ne onua baako bɛhwehwɛɛ yɛn. Yɛn ho dwirii yɛn paa.” Afei yɛn nuabaa no de anigyeɛ kaa sɛ: “Ɛyɛ yɛn dɛ paa sɛ asafo no boaa yɛn ma yɛnyaa honhom fam nneɛma biara a yɛhia. Ɛno da nkyɛn a, yɛnyaa ntadeɛ, mpaboa, ne bag pii.” Onua baako a ɔka boayikuo a wɔde mmoa ma ho no kaa sɛ: “Anuanom a wɔwɔ Japan afanan nyinaa bɛboaeɛ; wɔn nyinaa ka boom de baakoyɛ boaa wɔn ho wɔn ho. Anuanom bi fi United States tɔnn bɛboaeɛ. Berɛ a yɛbisaa nea enti a wɔatwa kwan tenten saa aba no, wɔkaa sɛ, ‘Yɛne yɛn nuanom a wɔwɔ Japan nyinaa yɛ nnipa baako, na yɛahu sɛ wɔhia mmoa.’” Ɛnyɛ wo dɛ sɛ woka ahyehyɛdeɛ a emufoɔ dodɔ wɔn ho saa no ho? Sɛ Yehowa hu baakoyɛ a ɛte saa a, n’ani gye paa.
21 Sɛ yɛsua sɛnea yɛbɛboa yɛn ho yɛn ho nnɛ a, ɛbɛsiesie yɛn na sɛ daakye asɛnnennen bi si a, yɛatumi ayɛ baako agyina ano. Sɛ ɛba mpo sɛ yɛne yɛn nuanom a wɔwɔ aman foforɔ so ntumi nni nkitaho a, yɛne yɛn nuanom a wɔwɔ yɛn nkyɛn bɛka abom ayɛ baako. Berɛ a ahum bi tuiɛ wɔ Japan no, onuawa bi a ɔde Fumiko kaa sɛ: “Awieeɛ no abɛn paa. Ɛsɛ sɛ yɛkɔ so ara boa yɛn nuanom Kristofoɔ seesei kɔsi berɛ a yɛrente atoyerɛnkyɛm nka bio.”
22. Sɛ yɛka bom yɛ baako a, ɔkwan bɛn so na ɛbɛboa yɛn daakye?
22 Siesie wo ho seesei ma Yehowa da no. Ɔkwan baako a wobɛfa so ayɛ saa ne sɛ wo ne wo nuanom Kristofo bɛka abom ayɛ baako. Sɛ Yehowa sɛe Satan wiase bɔne yi a, ɔbɛgye ne nkurɔfoɔ sɛnea ɔyɛɛ tete no. (Yesaia 52:9, 10) Ɛnneɛ, sɛ woyɛ ɔpanin oo, woyɛ abɔfra oo, kae sɛ ɛsɛ sɛ wo ne Onyankopɔn nkurɔfoɔ yɛ baako na woanya nkwa. Adesua a ɛdi hɔ no bɛboa yɛn ma yɛahu nea enti a ɛsɛ sɛ yɛma yɛn ani sɔ nea yɛwɔ seesei.


text:
ADESUA 75
Ɔbonsam Sɔɔ Yesu Hwɛe
Bere a Yohane bɔɔ Yesu asu wiei no, honhom kronkron de no kɔɔ sare so. Yesu annidi nna mmaako mmaako 40. Enti na ɔkɔm de Yesu paa. Ɔbonsam baa Yesu nkyɛn bɛsɔɔ no hwɛe. Ɔka kyerɛɛ Yesu sɛ: ‘Sɛ woyɛ Onyankopɔn Ba ampa a, ma abo yi nnan paanoo.’ Nanso, Yesu faa Kyerɛwnsɛm mu asɛm de buaa Ɔbonsam sɛ: ‘Wɔakyerɛw sɛ ɛnyɛ aduan nko ara na wonam so bɛtena ase. Ɛsɛ sɛ wutie asɛm biara a efi Yehowa hɔ.’
Afei Ɔbonsam ka kyerɛɛ Yesu sɛ: ‘Sɛ woyɛ Onyankopɔn Ba ampa a, huruw fi asɔredan no atifi. Na wɔakyerɛw sɛ Onyankopɔn bɛsoma abɔfo ama wɔabɛsɔ wo.’ Nanso, Yesu san de Kyerɛwnsɛm mu asɛm maa no mmuae sɛ: ‘Wɔakyerɛw sɛ ɛnsɛ sɛ wosɔ Yehowa hwɛ.’
Afei Satan de wiase ahenni nyinaa ne emu ahonyade ne emu anuonyam kyerɛɛ Yesu. Ɔka kyerɛɛ Yesu sɛ: ‘Sɛ wobɔ wo mu ase som me baako pɛ mpo a, mede ahenni yi nyinaa ne emu anuonyam bɛma wo.’ Nanso Yesu buaa sɛ: ‘Fi me so, Satan! Wɔakyerɛw sɛ Yehowa nko ara na ɛsɛ sɛ wosom no.’
Afei Ɔbonsam fii hɔ kɔe. Abɔfo baa Yesu nkyɛn, na wɔmaa Yesu aduan dii. Efi saa bere no, Yesu kaa Ahenni no ho asɛmpa kyerɛɛ nkurɔfo. Ɛno ne adwuma a Yehowa somaa no sɛ ɔmmɛyɛ wɔ asase so. Ná nkurɔfo ani gye Yesu nkyerɛkyerɛ ho paa. Enti baabiara a Yesu bɛkɔ no, na wodi n’akyi.
‘Ɔbonsam ka atosɛm a, efi n’ankasa suban, efisɛ ɔyɛ ɔtorofo ne atoro agya.’—Yohane 8:44


text:
Lyrics of Ahenfo Kyiniye by Daddy Lumba and Pat Thomas
One of my favourite collaborations from Daddy Lumba was his duet album with legendary highlife singer, Pat Thomas. In 2005, the Daddy Lumba and Pat Thomas joined forces to release the critically acclaimed, Ahenfo Kyiniye.
The album contained hits like the title track, Ahenfo Kyiniye and fan favourite Agya Bi Wu A Agya Bi Te Ase.
Courtesy Die Hard Fans Of Daddy Lumba, we’ve gotten the lyrics of Ahenfo Kyiniye.
Check below for Daddy Lumba and Pat Thomas’ ‘Ahenfo Kyeniye’ lyrics..
Yɛreba wiase yamma no dakoro pɛ nti, ɛbi bɛkɔ agya bi oo..ahenfo kyiniyɛ ee, ɛbi deda bi akyi
Yɛreba wiase yamma no dakoroa aao, ɛbi bɛkɔ agya bi o a..ahenfo kyiniyɛ ee, ɛbi deda bi akyi.
Ɛbi bɛkɔ agya bi o ah, ɛbi bɛkɔ agya bi oo..ahenfo kyiniyɛ ee, ɛbi deda bi akyi.
Ɛbi bɛkɔ agya bi o ah, ɛbi bɛkɔ agya bi oo..ahenfo kyiniyɛ ee, ɛbi deda bi akyi.
Obrumankoma ee ɔdapagyan ee..ɔsono akyi nni aboa biara..oo Nana oo…ɔsono akyi nni aboa biara
Obrumankoma obrumankoma ɔdapagyan oo Nana..ɔsono akyi nni aboa biara..ee kwadwo oo…ɔsono akyi nni aboa biara
Ɛsono sika na ɛsono ɔmama ah..na ɛsono ɔmama oo..na ɛsono ɔmama o a..na ɛsono ɔmama o
Ɛsono sika na ɛsono ɔmama aa ei..na ɛsono ɔmama oo..na ɛsono ɔmama ao..na ɛsono ɔmama
Yɛreba wiase yamma dakoro pɛ nti ɛnyɛ deɛn a ɛbi bɛkɔ agya bi ao..ahenfo kyiniyɛ e ɛbi deda bi akyi.
Pat Thomas version
Yɛreba wiase yamma no dakoro nti a, ɛbi bɛkɔ agya bi oo..ahenfo kyiniyɛ ee, ɛbi deda bi akyi
Yɛreba wiase yamma no dakoro nti aa, ɛbi bɛkɔ agya bi o a..ahenfo kyiniyɛ ee ɛbi deda bi akyi.
Ɛbi bɛkɔ agya bi aa Daddy ee, ɛbi bɛkɔ agya bi oo..ahenfo kyiniyɛ ee, ɛbi deda bi akyi.
Ɛbi bɛkɔ agya bi aa, ɛbi bɛkɔ agya bi oo..ahenfo kyiniyɛ ee, ɛbi deda bi akyi.
Obrumankoma e obrumanpoma e ɔdapagyan ee Daddy ee..ɔsono akyi nni aboa biara..oo Nana ee…ɔsono akyi nni aboa biara
Obrumankoma ee obrumankoma ee ɔdapagyan ee Daddy ee..ɔsono akyi nni aboa biara..oo Nana ee…ɔsono akyi nni aboa biara
Ɛsono sika na ɛsono ɔmama e Daddy ee..na ɛsono ɔmama oo..mmn ɔmama ee..na ɛsono ɔmama o
Ɛsono sika na ɛsono ɔmama aa ..na ɛsono ɔmama oo…oo ɔmama ee..na ɛsono ɔmama o
Yɛreba wiase yi yamma dakoro pɛ nti aa, ɛbi bɛkɔ agya bi oo..ahenfo kyiniyɛ ee, ɛbi deda bi akyi.
Obiara wɔ baabi a ɛyɛ na ɔdi nakɛsesɛm uu, brɔno a ɛyɛ na ɔsoa nahenkyɛ..ɔtena bɛdwam a na ayɛ hu ao..ahenfo kyiniyɛ ɛyɛ a na ebi deda bi akyi
Eeeeii Otumfoɔ eeeii Nana ei, Nana Osei Tutu ei, ahofɛfoɔ a ɔda dodoɔ mu a….
(DL sings) Kasa Nana kasa na wo mma retie wo a..
Ma wo homene so o na asanteman tae wakyi a.
Wotumi yi da adi o ma yɛhunu pefee sɛ, ebi deda bi akyi
(DL version)
Yɛreba wiase yamma no dakoro pɛ nti, ebi bɛkɔ agya bi oo..ahenfo kyiniyɛ ee ebi deda bi akyi
Yɛreba wiase yamma no dakoroa aao, ebi bɛkɔ agya bi o a..ahenfo kyiniyɛ ee ebi deda bi akyi.
Ɛbi bɛkɔ agya bi o ah, ɛbi bɛkɔ agya bi oo..ahenfo kyiniyɛ ee ebi deda bi akyi.
Ɛbi bɛkɔ agya bi o ah, ɛbi bɛkɔ agya bi oo..ahenfo kyiniyɛ ee ebi deda bi akyi.


text:
Marko 3 Nkwa Asem (NA-TWI)
Yesu sa obi a ne nsa awu yare
3 Yesu baa Kapernaum no, ɔkɔɔ hyiadan mu bio. Oduu hɔ no, ohuu ɔbarima bi a ne nsa baako awu.
2 Na saa da no yɛ Homeda enti na Yesu atamfo no retetɛw no ahwɛ sɛ ɔbɛsa ɔbarima no yare anaa. Na wɔabɔ wɔn tirim sɛ, sɛ ɔsa no yare a, wɔbɛkyere no! 3 Yesu ka kyerɛɛ ɔbarima no se ommegyina nnipa no anim. 4 Ɔdanee ne ho kyerɛɛ n’atamfo no bisaa wɔn se, “Eye sɛ obi yɛ papa Homeda? Anaasɛ ɛyɛ da a wɔde yɛ bɔne? Ɛyɛ da a wɔde gye nkwa anaa wɔma obi nkwa hwere no?” Nanso wɔammua no. 5 Ɔde abufuw hwɛɛ wɔn hyiae. Ɛhaw no sɛ wonni ahummɔbɔ ma nnipa enti ɔka kyerɛɛ ɔbarima no se, “Teɛ wo nsa no mu.” Ɔteɛɛ mu, na amonom hɔ ara, ne nsa no yɛɛ yie.
6 Ɛhɔ ara, Farisifo no kohyiaa Herodefo no ne wɔn susuwii ɔkwan a wɔbɛfa so akum Yesu no ho.
Nnipadɔm tu di Yesu akyi
7 Yesu ne n’asuafo no fii hɔ kɔɔ mpoano. Nnipadɔm fifi Galilea, Yudea, Yerusalem, 8 Idumea, asubɔnten Yordan agya, Tiro ne Sidon fam nyinaa tu dii Yesu akyi. Efisɛ, na n’anwonwade a ɔyɛ no atrɛw mmaa nyinaa enti na ebinom pɛ sɛ wɔbɛhwɛ no.
9 Ɔka kyerɛɛ n’asuafo no se, wɔmpɛ ɔkorow bi nsi nkyɛn baabi na sɛ nnipadɔm no kyere ne so wɔ mpoano hɔ a, watena mu akɔ. 10 Da no, na wasa nyarewa bebree. Nanso, na ayarefo no ba ara na wɔreba a wɔpɛe sɛ wɔde wɔn nsa ka n’atade.
11 Bere biara a wɔn a wɔwɔ ahonhommɔne no bi behu no no, wotwa hwe fam, wosow biribiri, ka se, “Woyɛ Onyankopɔn Ba.” 12 Nanso, ɔbɔɔ wɔn ano se, wɔnnkyerɛ onipa ko a ɔyɛ.
Asuafo dumien no yi
13 Akyiri yi, ɔkɔɔ bepɔw so, frɛɛ wɔn a wayi wɔn no baa ne nkyɛn. 14 Oyii wɔn mu dumien a daa wɔne no bɛnantew, na wɔakɔka Asɛmpa no, 15 na wɔatu ahonhommɔne nso. 16 Dumien a oyii wɔn no din ni: Simon a ɔtoo no din foforo Petro. 17 Sebedeo mma Yakobo ne Yohane nso, ɔfrɛɛ wɔn Boanerges a, ase ne aprannaa mma. 18 Wɔn a wɔka ho nso ni: Andrea, Filipo, Bartolomeo, Mateo, Toma, Yakobo Alfeo ba; Tadeo ne Simon ɔmanyɛfo, 19 ɛne Yuda Iskariot a oyii no mae no.
20 Ɔsan baa ofi a ɔte mu no mu no, nnipakuw bi san baa ne so bio. Ankyɛ koraa na ɛhɔ nyinaa ayɛ ma a onnya kwan koraa nnidi. 21 Ne fifo tee asɛm a aba no, wɔkɔɔ hɔ sɛ wɔrekɔfa no akɔ wɔn fi, efisɛ, wɔkae se, “Ne tiri mu ka no.”
Yesu ka nyaatwomfo anim
22 Mmara no akyerɛkyerɛfo a wofi Yerusalem bae no kae se, “Beelsebub a ɔyɛ ahonhommɔne panyin no afa no, na ɔnam saa tumi no so na etu ahonhommɔne no.”
23 Yesu frɛɛ wɔn kasa kyerɛɛ wɔn abebu mu se, “Ɛbɛyɛ dɛn na Satan betumi atu Satan? 24 Ahenni biara a ɛne ne ho di asi no begu.
25 Saa ara na ofi biara a ɛne ne ho di asi no nnyina ara ne no. 26 Na sɛ Satan twa ne ho ne ne ho di asi a, ɛbɛyɛ dɛn na watumi adi nkonim? Obedi nkogu. 27 Obiara ntumi nkɔ ɔhoɔdenfo fi nkɔfa ne nneɛma kwa, gye sɛ, onii no di kan kyekyere ɔhoɔdenfo no, ansa na watumi afa ne nneɛma.
28 “Mereka akyerɛ mo se, bɔne a onipa ayɛ biara no, wotumi de kyɛ no na mpo obi ka abususɛm tia me a, wotumi de kyɛ no; 29 nanso nea ɔka abususɛm tia Honhom Kronkron no de, wɔremfa nkyɛ no da. Ɛyɛ bɔne a ɛrempopa da.”
30 Ɔkaa saa asɛm yi, efisɛ, na wɔka se, ɔwɔ honhommɔne.
Yesu ne ne na ne ne nuanom
31 Ogu so rekyerɛkyerɛ no, ne na ne ne nuanom begyinaa nnipadɔm no mu baabi somaa obi sɛ, ɔnkɔfrɛ no mmra, na wɔne no nkasa. 32 Saa bere no na nnipadɔm no atwa ne ho ahyia. Nnipa no ka kyerɛɛ Yesu se, “Wo na ne wo nuanom gyina afikyiri hɔ pɛ sɛ wɔne wo kasa.”
33 Yesu bisaa wɔn se, “Hena ne me na? Ɛhefo ne me nuanom?” 34 Ɔhwɛɛ nnipadɔm no hyiae kae se, “Eyinom ne me na ne me nuanom! 35 Obiara a ɔbɛyɛ Onyankopɔn apɛde no, ɔno ne me nuabarima ne me nuabea ne me na.”


text:
HOME CALL
Oheneba Adusei Poku (Akyempemhene), Oheneba Agyeman Atweneboamda (Hiahene), Oheneba Agyeman Badu (Atipihene), Oheneba Owusu Afriyie (Apagyahene), Oheneba Yaw Boateng (Dominasehene), Oheneba Akwasi Abayie (Akonferehene), Nana Baah Okoampa VII, Chief of Ekumfi-Atwa, Nana Osam Kokunuah, Obaahemaa of Ekumfi Atwa, Dehyena Ebusuapanyin Kwaku Foah, Nkatasiahene Nana Esi Kwakuma, Oheneba Agyeman Kofi, Oheneba Alex Prempeh, Oheneba Kwaku Duah ,Oheneba Kwaku Pipim, Oheneba Osei Tutu Bonsu, and Effie Wood announce the sudden passing of their beloved
Ohenenana Kingsley Nana Kwadwo Bonsu (Aged 54 )
Alias “Chitalu”
Which sad event occurred on 27th September, 2014 in Accra
FUNERAL ARRANGEMENTS ARE AS FOLLOWS:
THERE WILL BE NO WAKEKEEPING.
FILING PAST: The Body will lie in state on Saturday, 1st November, 2014 at House No. 340, 4th Mukose Link, Amankwaah Blocks, North Kaneshie from 5 a.m to 8 a.m.
BURIAL AND MEMORIAL SERVICE: Saturday, 1st November, 2014 at Old Probisco Park, 5th Mukose Link, after Amankwaah Blocks, North Kaneshie from 9:00 am to 12 noon
INTERMENT: At Agona Swedru Cemetry.
FINAL FUNERAL RITES: Saturday 1st November, 2014 at Old Probisco Park, 5th Mukose Link, after Amankwaah Blocks , North Kaneshie, immediately following Burial and memorial Servie.
THANKSGIVING SERVICE: Sunday 2nd November, 2014 at The Good Shepherd Methodist Church, North Kaneshie, 9:30am
FATHER : Oheneba Osei Tutu Bonsu
MOTHER : Effie Wood
DAUGHTER : Afua Kobi Bonsu
BROTHERS AND SISTERS: Dr. Sam Mensah (SEM Group), Charles Agyeman Bonsu (“Alaska”, HFC Bank), Patience Anny Lomo (USA), Mrs. Agnes Asare (USA), Georgina Bonsu (formerly of SSNIT), Dinah Adjoa Bonsu (USA), Henry Osei Tutu Bonsu (USA) Bros and Sisters, Clara Afua Amoa Bonsu (Burger Queen), Chris Bonsu (USA), Charles Nana Bonsu (Naa,London), Anthony Yaw Bonsu (RAA,Kumasi), Naa Abora Bonsu (Accra), Siwa Bonsu (Accra), Nana Agyeman Badu Bonsu (USA), Charles Bonsu (Bagash,USA), Nana Achia Bonsu (USA), Frank Mensah Bonsu (USA) Bros and Sisters, Dinah Maame Bonsu (Kumasi), Nana Barnie Bonsu (UK) Bros and Sisters, Nana Akyea Bonsu (Kumasi) Bros and Sisters,), Charles Kojo Bonsu (Parker, Bonsu Brothers Group), Agyeman Kofi Bonsu (USA), Akwasi Fredua Agyeman Bonsu (Major, Accra) Bros and Sisters, Nana Ama Bonsu (USA) and Sisters, Tony Bonsu (Accra), Kate Bonsu (USA), Nana Konadu Bonsu (USA), Agyeman Badu Bonsu (Professor, Accra), Charles Kwadjo Bonsu (Engineer, Accra), Nana Prempeh Bonsu (Kumasi) Bros and Sisters, Dr.Beema Kwadwo Bonsu (USA), Afua Amoa Bonsu Amofa (Accra), Ama Serwa Bonsu (Accra), Nana Sentuo Bonsu (Accra) Bros and Sisters, Cynthia Osei Owusu(Maame Ode) Bros and Sisters, Clara Bonsu (London) Bros and Sisters, Nana Dwemoh Bonsu (London), Nana Akyaa Bonsu (London), Nana Ama Konadu Bonsu(Accra) Bros and Sisters, Kwaku Fredua Agyeman (Gold Coast Securities), Panyin and Kakra Fredua Agyeman (ADB), Bros and Sisters and Dr. Ohemaa Bonsu (USA) Bros and Sisters.
COUSINS: Mrs. Charlotte Eninful, Mr. Jojo Rigg-Stewart Bros and Sisters, Ms Ruby Ofei, Mr. Fiifi Micah, Cdre Albert Addison (RTD), Mr. E.B. Takyi, Micah Bros and Sisters, Mrs. Joyce Johnson, Mr. Emmanuel Tettey Nortey, Mrs. Alberta Gyandoh, Mr. Alfred Amoah, Dr. Vanessa Tetteh Bros and Sisters, Ms. Eva Amoah, Edward Amoah Bros and Sisters, Ms. Rosebud Oppong, Ms. Agnes Panyin Acquah, Ms. Kakra Acquah, Ms. Agnes Addison, Ms. Joyce Nkrumah, Ms Florence Nkrumah Bros and Sisters, Vida Coleman, Justina Acheampong Bros and Sisters.
CHIEF MOURNERS: Oheneba Adusei Poku (Akyempemhene), Oheneba Agyeman Atweneboamda (Hiahene), Oheneba Agyeman Badu (Atipihene), Oheneba Owusu Afriyie (Apagyahene), Oheneba Yaw Boateng (Dominasehene), Oheneba Akwasi Abayie (Akonferehene), Nana Baah Okoampa VII, Chief of Ekumfi-Atwa, Nana Osam Kokunuah, Obaahemaa of Ekumfi Atwa, Nkatasiahene Nana Esi Kwakuma, Oheneba Agyeman Kofi, Oheneba Alex Prempeh, Oheneba Kwaku Duah ,Oheneba Kwaku Pipim, Dehyena Ebusuapanyin Kwaku Foah, , Nana Kojo Derkyi (Kyidomhene Appiadu), Opanin Kwame Amoa Appiadu, O. T. Bonsu (Kumasi), Akosua Barnieh Bonsu, John Prempeh Bonsu(RTD Accountant- General), Nana Serwah Osei Duah, Nana Akyaa Prempeh, Nana Akua Afriyie Prempeh, The Bonsu, Prempeh and Agyeman families, Dora Hagan, Georgina Acquaah, Mary Wood, Emma Takyi-Micah, Samuel Andorful, Joseph Andorful, Florence Amoah, Dr. Dan Eghan, Hope Eghan,
Mrs. Helen Roetzel, Ms. Elizabeth Hagan, Ms. Charlotte Hagan, Victoria Hagan, MOBA 1978.
All Friends and Sympathizers are cordially invited
Leave a comment


text:
Yaa Asantewaa
Wɔwoo Yaa Asantewaa afe 1840. Na ɔyɛ ɔhemaa wɔ Edweso kuro a ewɔ Asanteman mu. Ne nua Nana Akwasi Afrane Okpese a na ɔye Edwesohene na eyi no se ɔnye hemaa. Dea Yaa Asantewaa yɛ a ɛma ne din terɛw ne sɛ ɔko tiaa Ngyiresi Aborɔfo no wɔ afe 1900 mu.
Mfie ɛdikan[sesa | edit source]
Wɔwoo Yaa Asantewa afe 1840 mu w Edweso Besease w Asantemantan mu.Ne nua barima Afrane Panin bɛyɛɛ Ohene wɔ Edweso ɛkuro bi a ɛbɛn Edweso na ɔyɛ okuani a odua nnɔbae wɔ n'afua a ɛbɛn Boankra.
Yaa Asantewaa kɔtɔɔ aware so mienu ne barima bi a na ofiri Kumsai. Ɔne no wo ɔba baako.


text:
Petro I 3 Nkwa Asem (NA-TWI)
Ɔyerenom ne okununom
3 Saa ara nso na ɔyerenom nso ɛsɛ sɛ mobrɛ mo ho ase ma mo kununom sɛnea ɛbɛyɛ a sɛ wɔn mu bi nnye asɛm no nni a, mo suban pa no bɛtwetwe wɔn ama wɔagye asɛm no adi. 2 Ɛho nhia sɛ mobɛka biribi, efisɛ, wobehu sɛ obu ne nidi wɔ mo suban mu.
3 Mommfa nneɛma foforo bi nnkeka mo ho mma mo ho nnyɛ fɛ; sɛ ɛyɛ ɔkwan a mofa so kyekyere mo ti, anaa adwinni a mode siesie mo ho, anaa ntama a mufura. 4 Ahoɔfɛ yɛ komamutew. Ɛno na ɛyɛ ahoɔfɛ a edwo na ɛwɔ honhom a ɛyɛ dinn a ɛsɔ Onyankopɔn ani. 5 Saa kwan yi so na mmea gyidifo a wɔtenaa ase tete no a na wɔwɔ anidaso wɔ Onyankopɔn mu no nam brɛɛ wɔn ho ase maa wɔn kununom, de kyerɛɛ wɔn ahoɔfɛ.
6 Sara yɛɛ saa ara. Otiee Abraham asɛm frɛɛ no “Me wura.” Sɛ moyɛ papa na munsuro hwee a, mprempren moyɛ ne mmabea.
7 Mo okununom nso saa ara na ɛsɛ sɛ mudwen mo yerenom ho wɔ mo asetena mu. Momfa nidi mma wɔn na munhu mmerɛw a wɔyɛ na munhu sɛ wɔne mo yɛ adedifo, na biribi ansiw mo mpaebɔ kwan.
Papayɛ so amanehunu
8 Mo nyinaa montena ase asomdwoe mu. Munnya ɔtema mma mo ho mo ho. Monnodɔ mo ho mo ho, na monyɛ ahummɔbɔ, na mommrɛ mo ho ase. 9 Mommfa bɔne nntua bɔne so ka, na mommfa ɔyaw nso nntua ɔyaw so ka. Na mmom daa, munhyirahyira, efisɛ, ɛno nti na wɔfrɛɛ mo na moanya nhyira.
10 Efisɛ, Kyerɛwsɛm no ka se, “Obiara a ɔpɛ sɛ ɔtena ase yiye na ohu nna pa no, ɛnsɛ sɛ ɔka kasa bɔne, na ɛsɛ sɛ ogyae atorotwa. 11 Ɛsɛ sɛ ɔtew ne ho fi bɔne ho na ɔyɛ papa, na otiw asomdwoe akyi na odi akyi. 12 Efisɛ, Awurade ani wɔ atreneefo so na otie wɔn mpaebɔ na otia wɔn a wɔyɛ bɔne.”
13 Sɛ wopere sɛ wopɛ sɛ woyɛ nea ɛteɛ a, hena na ɔbɛhaw wo? 14 Na sɛ ɛba mpo sɛ woyɛ nea ɛteɛ na wuhu ho amane a, w’ani gye. Munnsuro nnipa, na mommma hwee nnhaw mo. 15 Momfa nidi mma Kristo wɔ mo koma mu, na monyɛ no mo Awurade. Bere biara a obi bebisa mo gyidi a mowɔ wɔ mo mu ho asɛm no, monkyerɛ no ase. 16 Momfa obu ne nidi mma saa mmuae no. Momma mo adwene mu nna hɔ sɛnea ɛba sɛ wɔyeyaw mo a, wɔn a wɔyeyaw mo sɛ moyɛ Kristo akyidifo no anim begu ase wɔ yeyaw a wɔyeyaw mo no ho. 17 Efisɛ, sɛ ɛyɛ Onyankopɔn pɛ sɛ mubehu amane a, eye sɛ mubehu ade trenee a moyɛe ho amane sen sɛ mobɛyɛ bɔne.
18 Efisɛ, Kristo no ankasa wu maa mo. Owuu pɛn koro maa mo bɔne ne onipa trenee ne onipa bɔne sɛnea ɛbɛma moatumi akɔ Onyankopɔn nkyɛn. Wokum no honam mu, nanso ɔsɔree honhom mu, 19 na ne honhom tebea mu no, ɔkɔkaa Asɛmpa no kyerɛɛ ahonhom a wɔda afiase no. 20 Eyinom yɛ ahonhom a na wonnye Onyankopɔn nni, enti ɔtɔɔ ne bo ase twɛn bere a na Noa resen ne hyɛn no. Wɔnam nsu no so gyee nnipa baawɔtwe nkwa. 21 Eyi kyerɛ yɛn asubɔ ho kwan; na ɛno na egye mo nkwa mpremprem no. Ɛnyɛ honam ani fi hohoro na mmom, ɛyɛ bɔ a Onyankopɔn fi adwene pa mu ahyɛ. Ɛnam Yesu Kristo wusɔre so gye mo nkwa. 22 Ɔno na ɔkɔ soro na ɔte Onyankopɔn nifa so na odi abɔfo nyinaa ne soro atumfo ne wɔn tumi so.


text:
“Asafo no mu bi a woadwene nsi pi befi ase abɔ mpae tēē ama Kristo efisԑ wɔte nka sԑ wɔne no wɔ adamfofa soronko bi. Eyi yԑ mfomso, Opanyi McConkie na ɔkae. Ԑsԑ sԑ yԑbɔ mpae tēē ma Agya no”…The Ensign June 1998, kratafa 59
Hena na Nefatefo no wɔ Mormonfo Nhoma mu no bɔ no mpae?
“… Yesu bae…ɔhyԑe N’asuafo no sԑ ԑsԑ sԑ wɔbɔ mpae. Afei hwԑ: wofii ase bɔɔ mpae na wɔbɔe mpae maa Yesu, frԑԑ no sԑ wɔn Awurade ne wɔn Nyankopɔn”-3Nefi 19:15, 17-18
Hena na Paulo ne Stefano wɔ Bible mu no bɔɔ no mpae?
“…Misrԑԑ Awurade mprԑnsa…Na ɔkae kyerԑԑ me sԑ M’adom dɔɔso ma wo, efisԑ M’ahoɔden di mū wɔ wo mmerԑwyԑ mu. Enti mede anigye mԑhoahoa meho…na Kristo tumi no abԑkata me so”-2Korintofo 12:8-9.
“Na wosiwee Stefano abo na ɔfrԑԑ Onyankopɔn teԑԑm kaa sԑ Awurade Yesu wo nsam na mede me honhom mehyԑ”-Asomafo Nnwuma 7:59
“…na nokwarem no abusuabɔ yԑ yԑne Onyankopɔn no ne Ne Ba Yesu Kristo “-1 Yohane 1:3


text:
Yesu na ɔyɛ nokware bobe no
1“Mene nokware bobe no na m’agya ne okuafo no. 2 Dubaa biara a ɛnsow aba no, otwa kyene, na dubaa biara a ɛsow no, oyiyi ho na asow aba bebree. 3 Me nsɛm a maka akyerɛ mo no ama mo ho afi dedaw. 4 Montena me mu na me nso mentena mo mu. Dubaa biara ankasa rentumi nsow aba gye sɛ ɛfam ne dutan ho. Saa ara nso na morentumi nsow aba gye sɛ mote me mu.
5 “Mene bobe no na mone dubaa no. Obiara a ɔte me mu na mete ne mu no, bɛsow aba bebree; sɛ mokwati me a, morentumi nyɛ hwee. 6 Obiara a ɔntena me mu no, te sɛ dubaa a wɔatwa atow akyene a ɛho nni mfaso; ɛwo a, wɔboaboa ano de gu gya mu hyew. 7 Sɛ mote me mu na me nsɛm nso tena mo mu a, ɛnne biribiara a mopɛ a mubebisa no, wɔde bɛma mo. 8 Wɔn a wɔyɛ m’asuafo nokware mu no sow aba bebree de hyɛ m’agya anuonyam.
9 “Sɛnea Agya no dɔ me no, saa ara nso na me nso medɔ mo. Montena me dɔ mu. 10 Sɛ mudi m’ahyɛde so a, mobɛtena me dɔ mu sɛnea madi m’agya ahyɛde so na ɛno nti ɔda so dɔ me no.
11 “Maka eyinom nyinaa akyerɛ mo sɛnea ɛbɛyɛ a mubenya m’anigye no bi na ama mo anigye awie pɛyɛ. 12 M’ahyɛde ne sɛ, monnodɔ mo ho mo ho sɛnea medɔ mo no. 13 Ɔdɔ biara nsen sɛ obi bewu ama ne nnamfonom. 14 Sɛ mudi nea mehyɛ mo sɛ monyɛ no so a, na moyɛ me nnamfonom.
15 “Memfrɛ mo nkoa bio, efisɛ, akoa nnim nea ne wura reyɛ. Mmom, mefrɛ mo nnamfo, efisɛ, maka birabiara a mete fii m’agya no nkyɛn akyerɛ mo.
16 “Ɛnyɛ mo na moyii me; me na miyii mo na memaa mo adwuma sɛ monkɔyɛ na monsow aba pa bebree. Na biribiara a mode me din bebisa Agya no no, ɔde bɛma mo. 17 Eyi na mehyɛ mo; monnodɔ mo ho.
Wiase tan asuafo no
18 “Sɛ wiase tan mo a, monkae sɛ me na ɛtan me kan ansa na ɛretan mo. 19 Sɛ mote ase ma wiase a, ɛnne wiase bɛdɔ mo sɛ wɔn a wɔyɛ ne de. Nanso miyii mo fii wiasefo mu, ɛno nti, monyɛ wiasefo bio; eyi nti na wiasefo tan mo no. 20 Monkae asɛm a meka kyerɛɛ mo no. ‘Akoa nsen ne wura.’ Sɛ wɔtan me a, mo nso, wɔbɛtan mo; sɛ wotie m’asɛm a meka no a, mo nso, wobetie mo. 21 Esiane sɛ moyɛ me de nti, na wɔbɛtaa mo, efisɛ, wonnim Onyankopɔn a ɔsomaa me no.
22 “Sɛ memmɛkaa asɛm biara nkyerɛɛ wɔn a, anka wɔrenni bɔne ho fɔ. Afei de wonni wɔn bɔne ho anoyi biara. 23 Obiara a ɔtan me no tan m’agya nso. 24 Sɛ manyɛ nnwuma a obiara nyɛɛ bi da no wɔ wɔn mu a, anka wɔrenni bɔne ho fɔ; nanso wɔahu nea meyɛe, nso wɔtan me ne m’agya. 25 Ɛsɛ sɛ eyi ba mu sɛnea ɛbɛyɛ a nea wɔakyerɛw wɔ wɔn Mmara no mu a ɛka se, ‘Wɔtan me kwa’ no, bɛba mu.
26 “Mɛsoma ɔboafo a ɔyɛ nokware honhom a ofi Agya no nkyɛn no aba mo nkyɛn na wabedi me ho adanse akyerɛ mo. 27 Na mo nso mubedi me ho adanse, efisɛ, me ne mo na ɛwɔ hɔ fi mfitiase pɛɛ.


text:
Yedu Malta
1Yeduu mpoano hɔ no, ankyɛ na yehui sɛ yɛwɔ supɔw Malta so. 2 Supɔw no sofo no gyee yɛn fɛw so. Esiane sɛ na osu atɔ ama awɔw aba nti, wɔsɔɔ gya ma yɛtoe.
3 Paulo bubuu mmabaa sɛ ɔde regu ogya no mu. Ɔde regu mu no, ahurutoa bi a ogya no hyew aka no no, bobaree ne nsa ho. 4 Supɔw no sofo no huu ɔwɔ no sɛ ɔbobare ne nsa ho no, wɔkae se, “Saa onipa yi yɛ owudifo a wanya ne ti adidi mu wɔ po akwanhyia mu nanso ɛnam ne bɔne nti, owu ara na etwa sɛ owu.”
5 Paulo petee ɔwɔ no too ogya no mu a wantumi anka no. 6 Na nkurɔfo no nyinaa ani da so sɛ Paulo bɛhonhon anaasɛ obetwa ahwe awu. Nanso wɔtwɛnee ara a biribiara anyɛ no no, wɔsakraa wɔn adwene kae se, “Ɔyɛ onyame bi.”
7 Na ɔpanyin a ɔhwɛ supɔw no so a wɔfrɛ no Publio no fi bɛn mpoano hɔ; ogyee yɛn fɛw so, som yɛn hɔho nnansa. 8 Saa bere no ara na Publio n’agya yaree atridii ne konkoruwa a aka no ato hɔ. Paulo kɔɔ ɔdan a na ɔda mu no mu de ne nsa guu no so, bɔɔ mpae maa ne ho yɛɛ no den. 9 Nea Paulo yɛe no maa ayarefo a wɔwɔ supɔw no so no nyinaa baa ne nkyɛn ma ɔsaa wɔn yare. 10 Wɔmaa yɛn akyɛde bebree. Yɛrebefi hɔ akɔ no nso, wɔde biribiara a ɛho hia yɛn no beguu hyɛn no mu maa yɛn.
Yefi Malta kɔ Roma
11 Yedii abosom abiɛsa wɔ supɔw no so ansa na yenyaa hyɛn bi a efi Aleksandria a ne nsɛnkyerɛnne yɛ ti abien a egyina hɔ ma anyame baanu bi. Na saa hyɛn no abedi awɔw bere no wɔ supɔw no so. 12 Yeduu Sirakusa no, yedii nnansa wɔ hɔ. 13 Yefi hɔ no, yɛtoaa so koduu Regio. Ade kyee no, mframa bi bɔ fi anafo fam ma nnanu akyi no, yekoduu Puteoli. 14 Ɛha na yehyiaa gyidifo bi a wɔsrɛɛ yɛn sɛ, yɛntena wɔn nkyɛn nnawɔtwe. Ɛno akyi no, yɛtoaa so koduu Roma.
15 Anuanom a wɔwɔ Roma no tee yɛn nka sɛ yɛreba no, ebinom behyiaa yɛn kwan wɔ aguabɔe a ɛwɔ Apia kwan no so na afoforo nso hyiaa yɛn wɔ ahɔhobea bi a wɔfrɛ no Ahɔhodan Abiɛsa no. Bere a Paulo huu wɔn no, ne ho sanee no na ɔdaa Onyankopɔn ase.
16 Yeduu Roma no, wɔmaa Paulo ho kwan sɛ ɔnkɔtena baabiara a ɔpɛ na ɔsraani bi nnwɛn no.
17 Nnansa akyi no, Paulo frɛɛ Yudafo mpanyin ne wɔn hyiae. Ɔka kyerɛɛ wɔn se, “Anuanom, ɛwom sɛ manyɛ bɔne biara mantia yɛn man ne yɛn amanne a yɛn agyanom de gyaw yɛn no de, nanso wɔkyeree me dedua wɔ Yerusalem de me hyɛɛ Romafo nsa. 18 Wobisaa me nsɛm pɛe sɛ wogyaa me, efisɛ, wɔannya afobude bi wɔ me ho a ɛno nti ɛsɛ sɛ wogyina so kum me. 19 Nanso bere a Yudafo kasa tiaa ogyaa a wɔpɛ sɛ wogyaa me no, mihui sɛ, ɛsɛ sɛ miguan metoa Kaesare. Ɛnyɛ me nkurɔfo ho adwemmɔne a mewɔ nti na meyɛɛ eyi. 20 Eyi nti na mepɛe sɛ mehu mo na me ne mo akasa no, na onipa a Israelfo ani da no so no nti na nkɔnsɔnkɔnsɔn gu me yi.”
21 Wobuaa Paulo se, “Yennyaa nhoma biara a efi Yudea a ɛfa wo ho na yɛntee wo ho asɛmmɔne biara nso mfii anuanom a wofi hɔ ba ha no nso nkyɛn. 22 Nanso yɛpɛ sɛ yehu w’adwene, efisɛ, yenim sɛ baabiara, nnipa kasa tia Kristofo a wɔn nso woka wɔn ho no.”
Paulo asɛnka wɔ Roma
23 Wɔhyɛɛ da bi sɛ wobehyia Paulo. Saa da no dui no, nnipa bebree kɔɔ ne nkyɛn wɔ faako a ɔte hɔ no. Ɔkaa Onyankopɔn Ahenni no ho asɛm kyerɛɛ wɔn. Ɔnam Mose mmara ne nsɛm a adiyifo no kae no so kaa Yesu ho asɛm fi anɔpa kosii anadwo kyerɛɛ wɔn, pɛe sɛ ɔdan wɔn adwene.
24 Nnipa no bi gyee Paulo asɛm a ɔkae no dii na ebi nso annye anni. 25 Bere a wɔregyigye wɔn ho wɔn ho akyinnye no, wofii hɔ kɔe. Na asɛm a etwa to a Paulo kae ne sɛ, “Nokwasɛm na Honhom Kronkron nam Odiyifo Yesaia so ka kyerɛɛ mo agyanom se,
26 “Monkɔka asɛm yi nkyerɛ Yudafo se, ‘Ɔte de mobɛte, nanso morente ase. Ɔhwɛ de mobɛhwɛ, nanso morehu. 27 Efisɛ mo, moapirim mo koma; moasiw mo aso, akatakata mo ani. Ɛnyɛ saa a anka mobehu ade na moate asɛm. Na mo koma abubu, na moadan aba me nkyɛn, na masa mo yare.”
28 Paulo kae se, “Ɛsɛ sɛ muhu sɛ Onyankopɔn nkwagyesɛm no adu Amanamanmufo no nkyɛn. Wobetie!” 29 Paulo kaa saa asɛm yi wiei no, Yudafo no fii hɔ kɔe a na wɔregyigye wɔn ho wɔn ho akyinnye denneenen.
30 Paulo tenaa hɔ mfirihyia abien a na ɔte ofi a ɔno ankasa tua ho ka no mu na nnipa bebree kɔ ne nkyɛn. 31 Na ɔde akokoduru kaa Onyankopɔn Ahenni no ne Awurade Yesu Kristo ho asɛm.


text:
“Adiyisԑm no bi fi Onyankopɔn, Adiyisԑm no bi fi nnipa: afei Adiyisԑm no bi fi Ɔbonsam”-Odiyifo Yosef Smith, Address to All Believers in Kristo, 1889 by Dawid Whitmer.
Saa Yosef Smith antumi ankyerԑ beae a ne Adiyisԑm no fi bae, ԑbԑyԑ dԑn na yԑahu nea ԑsԑ sԑ yԑgye di?
“Yosef…nyae adiyisԑm sԑ anuanom no bi ԑsԑ sԑ wɔkɔ Toronto, Kanada, na wɔntɔn mmara kwan a wɔde tintim Mormon Nhoma no, na wɔsan bae a woamfa sika biara ama…yebisae Yosef Smith sԑ ԑbԑyԑԑ dԑn na onyae adiyisԑm….na anuanom no adi nkogu pɔtɔɔ wɔ wɔn adwuma yԑ mu. Yosef Smith nnim sԑ ԑnyԑ Awurade enti obisae Awurade no ho asԑm na hwԑ adiyisԑm nyinaa edidi so no. Ԑnam bo no so baae: Adiyisԑm no bo fi Ɔbonsam. Enti yehu sԑ Adiyisԑm no a ԑse monkɔ Toronto nkɔntɔn mmara kwan a wɔde tintim Mormon Nhoma mfi Onyankopɔn na mmom efi Ɔbonsam anaasԑ onipa komam” ( –An Address to All Believers in Christ, 1887, pg. 31)
“…wɔ mmere no awiei no ebinom bԑtwen wɔnho afi gyidi no ho akotie honhom nnaadeԑ ne Ɔbonsam amanne …? 1 Timoteo 4:1


text:
Stefano yi ne ho ano
1Ɔsɔfo panyin no bisaa Stefano se, “Nsɛm a wɔaka agu wo so no nyinaa yɛ nokware anaa?”
2 Stefano buae se, “Anuanom ne agyanom, muntie me! Ansa na yɛn agya Abraham rebefi Mesopotamia akɔtena Haran no, Onyankopɔn daa n’anuonyam adi kyerɛɛ no, 3 ka kyerɛɛ no se, ‘Fi w’abusuafo nkyɛn ne w’asase so kɔ baabi a mɛkyerɛ wo no.’ 4 Enti ofii Kaldea asase so kɔtenaa Haran. Abraham n’agya wu akyi no, Onyankopɔn ma ɔbɛtenaa asase a mote so mprempren yi so. 5 Onyankopɔn amfa asase no fa babiara ankyɛ Abraham sɛ n’ankasa de. Nanso Onyankopɔn hyɛɛ no bɔ sɛ ɛbɛyɛ ɔne n’asefo nyinaa de. Bere a Onyankopɔn hyɛɛ Abraham bɔ yi no, na onni mma. 6 Onyankopɔn ka kyerɛɛ Abraham se, ‘W’asefo bɛtena ananafo asase so ayɛ nkoa wɔ hɔ na wɔayɛ wɔn ayayade mfe ahanan. 7 Na mɛtwe nnipa a wɔbɛsom wɔn no aso; na ɛno akyi wobefi saa ɔman no mu abɛsom me wɔ ha.’
8 “Onyankopɔn ne Abraham yɛɛ apam na wɔde twetiatwa yɛɛ apam no ho nsɛnkyerɛnne. Eyi nti, wɔwoo Isak nnawɔtwe akyi no, wotwaa no twetia; Isak nso twaa Yakob twetia, saa ara nso na Yakob twitwaa agyanom mpanyin dumiem no twetia.
9 “Agyanom mpanyin no ani beree Yosef enti wɔtɔn no ma ɔkɔyɛɛ akoa wɔ Misraim. Nanso esiane sɛ na Onyankopɔn wɔ n’afa nti, 10 oyii no fii ne haw nyinaa mu. Bere a Yosef bepuee Misraimhene Farao anim no, Onyankopɔn dom no ahobrɛase ne nyansa. Eyi maa Farao yɛɛ Yosef ɔman no so amrado ne ahemfi hɔ sohwɛfo.
11 “Saa bere no mu,ɔkɔm kɛse ne ahohia sii Misraim ne Kana asase nyinaa so a na yɛn agyanom nnya aduan mpo nni. 12 Enti bere a Yakob tee sɛ aduan wɔ Misraim no, ɔsomaa ne mma a wɔyɛ yɛn agyanom ma wɔkɔɔ hɔ nea edi kan. 13 Wɔkɔɔ ne mprenu so no, Yosef daa ne ho adi kyerɛɛ ne nuanom, na ɛnam so maa Farao huu Yosef abusuafo. 14 Yosef kraa n’agya Yakob sɛ ɔne n’abusuafo nyinaa mmra Misraim. Na wɔn nyinaa dodow yɛ aduɔsɔn anum. 15 Afei Yakob kɔtenaa Misraim na ɛhɔ na ɔne yɛn agyanom nyinaa wuwui. 16 Wɔde wɔn amu no kɔɔ Sekem kosiee wɔn wɔ Abraham asiei bi a ɔtɔ fii Hamor abusua mu no mu.
17 “Bɔ a Onyankopɔn hyɛɛ Abraham no bere redu no, na yɛn nkurɔfo a wɔwɔ Misraim no ase atrɛw. 18 Akyiri yi, ɔhene bi a na onnim Yosef bedii ade. 19 Saa ɔhene yi de atirimɔden dii yɛn agyanom so hyɛɛ wɔn ma wɔtotow wɔn mma gui sɛnea ɛbɛyɛ a wobewuwu.
20 “Saa bere yi mu na wɔwoo Mose a na okita Onyankopɔn anuonyam no. Wɔhwɛɛ no wɔ n’agya fi asram abiɛsa, 21 na woyii no fii hɔ no, Farao babea kɔfaa no de no baa ne fi hwɛɛ no sɛ n’ankasa ne ba. 22 Wɔtetew no Misraimfo nimdeɛ mu ma ɔyɛɛ den wɔ ɔkasa ne nneyɛe mu.
23 “Mose dii mfe aduanan no, ɔyɛɛ n’adwene sɛ ɔrekɔsra ne nuanom Israelfo. 24 Oduu hɔ no, ohui sɛ Misraimni bi resisi ne nuanom mu baako bi. Mose kɔboaa ne nua no maa Mose kum Misraimni no. 25 Mose susuwii sɛ n’ankasa nkurɔfo behu sɛ Onyankopɔn nam no so bɛma wɔade wɔn ho nanso wɔante ase.
26 “Ade kyee no, ohui sɛ Israelfo baanu bi reko enti ɔkɔɔ hɔ sɛ ɔrekɔpata. Obisaa wɔn se, ‘Adɛn nti na moatwa mo ho reko? Munnim sɛ moyɛ anuanom anaa?’
27 “Nea ɔresisi ne yɔnko no sum Mose bisaa no se, ‘Hena na ɔyɛɛ wo yɛn so panyin ne ɔtemmufo.? 28 Wopɛ sɛ wukum me sɛnea nnera wukum Misraimni no anaa?’
29 “Bere a Mose tee saa asɛm yi no, otu fii Misraim kɔtenaa Midian asase so. Ɛhɔ na ɔwoo mmabarima baanu.
30 “Mfe aduanan akyi no, ɔbɔfo bi nam wura bi gyaframa mu yii ne ho adi kyerɛɛ Mose wɔ sare bi a ɛbɛn bepɔw Sinai no so. 31 Nea Mose hui no maa ne ho dwiriw no enti otwiw bɛn ho pɛɛ hwɛɛ no yiye. Ɔtee Awurade nne se, 32 ‘Mene wo agyanom Abraham, Isak ne Yakob Nyankopɔn.’ Ehu kaa Mose nti wantumi anhwɛ.
33 “Awurade ka kyerɛɛ Mose se,’Worɔw wɔ mpaboa, efisɛ, faako a wugyinae no yɛ asase kronkron. 34 Mahwɛ na mahu atirimɔden a wɔde yɛ me manfo a wɔwɔ Misraim no. Mate apini a woresi no nyinaa na maba sɛ merebegye wɔn. Yɛ ntɛm na mensoma wo nkɔ Misraim.’ 35 Saa Mose yi ne obi a Israelfo poo no bere a wobisaa no se, ‘Hena na ɔyɛɛ wo yɛn so panyin ne ɔtemmufo no?’ Ɔno na Onyakonpɔn nam ɔbɔfo a oyii ne ho adi kyerɛɛ no wɔ wura a ɛrehyew no gyaframa mu no, yɛɛ no ɔpanyin ne ogyefo. 36 Ɔno na ɔnam anwonwade ne nsɛnkyerɛnne so yii Israelfo fii Misraim de wɔn twaa Po Kɔkɔɔ no dii wɔn anim wɔ sare so mfe aduanan no.
37 “Mose yi ara na ɔka kyerɛɛ Israelfo se, sɛnea Onyankopɔn somaa me no, saa ara na ɔbɛsoma odiyifo bi a ofi mo mu aba mo nkyɛn.’ 38 Ɔno ne obi a ɔne Israelfo yɛɛ nhyiam wɔ sare no so hɔ; ɔne yɛn agyanom ne ɔbɔfo a ɔkasa kyerɛɛ wɔn wɔ Sinai Bepɔw no so no, na na saa bere no wɔwɔ hɔ. Ne nsa kaa Onyankopɔn asɛm a nkwa wom no de brɛɛ yɛn.
39 “Nanso yɛn agyanom antie no. Wɔpoo no pɛe se wɔsan kɔ Misraim asase so bio. 40 Enti wɔka kyerɛɛ Aaron, se,’Yɛ ahoni bi a wobedi yɛn anim ma yɛn, efisɛ, yennim asɛm a ato saa Mose a oyii yɛn fii Misraim asase so no!’ 41 Wɔyɛɛ nantwi ba sɛso ohoni bi bɔɔ afɔre maa no, gyee wɔn ani sɛnea ɛsɛ.
42 “Onyankopɔn twee ne ho fii wɔn ho ma wɔsom ɔsoro nsoromma sɛnea wɔakyerɛw wɔ adiyifo nhoma mu sɛ, ‘Israelfo, ɛnyɛ me na mode mfe aduanan kum mmoa de bɔɔ afɔre maa me wɔ sare so hɔ. 43 Mode mo ho nyinaa ato Molok nyame, ne mo honi Rɛfan so; wɔyɛ ahoni a moayɛ sɛ mobɛsom wɔn. Saa nti, mɛpam mo makogu Babilonia akyi.
44 “Saa bere no na Ntamadan a edi adanse sɛ Onyankopɔn ka ne manfo ho no ka yɛn agyanom ho wɔ sare so hɔ. Mose sii ntamadan yi sɛnea Onyankopɔn kyerɛɛ no sɛ onsi no no ara pɛ. 45 Akyiri yi yɛn agyanom a Yosua dii wɔn anim no de Ntamadan no baa asase a Onyankopɔn pamoo so nnipa de maa wɔn no so. Esii hɔ ara kosii Dawid bere so.
46 “Onyankopɔn hyiraa Dawid enti obisaa Onyankopɔn sɛ ɔmma onsi asɔredan mma Yakob Nyankopɔn. 47 Nanso Salomo na osii dan no maa Onyankopɔn. 48 Nanso ɔsorosoro Nyankopɔn nte ɔdan a nnipa asi mu sɛnea odiyifo no ka se, 49 ‘Ɔsoro yɛ m’ahengua, Awurade na ose. Na asase yɛ me nan ntiaso. Ɔdan bɛn na wubesi ama me? Na m’ahomegyebea wɔ he? 50 Ɛnyɛ m’ankasa na meyɛɛ eyinom nyina?’
51 “Mo asoɔdenfo, mo a mo koma apirim na muntie Onyankopɔn asɛm. Mote sɛ mo agyanom pɛpɛɛpɛ. Mo nso daa musiw Honhom Kronkron no ho kwan. 52 Odiyifo bi wɔ hɔ a mo agyanom antaa no anaa? Wokum Onyankopɔn asomafo a wodii kan bɔɔ ɔtreneeni a ɔbɛba no ho dawuru. Saa ara nso na moapa no akum no. 53 Mo ara ne nnipa a monam abɔfo so nyaa Onyankopɔn mmara no nanso moanni so.”
Wosiw Stefano abo
54 Agyinatufo no tee asɛm a Stefano kae no, wɔn bo fuw yiye. 55 Nanso Stefano a Honhom Kronkron ahyɛ no ma no maa n’ani so hwɛɛ soro huu Onyankopɔn anuonyam ne Yesu Kristo sɛ ogyina Onyankopɔn nsa nifa so. 56 Stefano kae se, “Mihu sɛ ɔsoro abue na Onipa Ba no gyina Onyankopɔn nsa nifa so!”
57 Wɔteɛteɛɛm de wɔn nsa sisiw wɔn aso. Afei wɔn nyinaa bɔɔ twi kɔtow hyɛɛ no so, 58 twee no kɔɔ kurotia kosiw no abo. Wɔn a wosiw no abo no yiyii wɔn ntama de maa aberante bi a wɔfrɛ no Saulo sɛ ɔnhwɛ so.
59 Wɔresiw Stefano abo no nyinaa na ɔrebɔ mpae se, “Awurade Yesu, wo nsam na mede me honhom mehyɛ!” 60 Afei obuu nkotodwe teɛɛm dennen se, “Awurade, fa wɔn bɔne firi wɔn!” Ɔkaa saa wiei no, owui.


text:
Verse
1
Ɔdɔ yɛwu akra me sɛ
Ɔbɛba abɛda me nkyɛn
Memfa no nto mpa pampa so
Mpapa bɛbu, awɔ me dɔ e
Mede
ahenemma bɛhyɛ no o
Mede me ntoma bɛsɛ fɔm
Ama no anante so aba o
Na me dɔ nansowaa kyiri mmɔsea
Ɔdɔ nansowaa kyiri mmɔsea
Verse 2
Me dɔ wiase akra me sɛ
Ɔbɛba abɛka me ho hye o
Menfa no nto ɔnyina dua ase
Ɔnyina bɛbu abɔ me dɔ yi
Mete sɛ ɔbi rebɔ mu a na me yam ahye me o
Ɛyɛ ɔdɔ ne anigyeɛ afrafra
M'awerɛkyekyerɛ bɔfoɔ reba o
Ɔreba abɛku me ho awɔseɛ o
Chorus
Ɛnti yɛ ntɛm, ɔdɔ, pɛ ntɛm bra
Ɛhyɛn tu gya wo a, tena pɔnkɔ so bra
Pɔnkɔ nni hɔ a, nante bra
Bɛto wo densu gu me so
Verse 3
Medɔ asukɔ
Medɔ asukɔ wo densu mu o
Me piesie yi e
Medɔ asukɔ wo densu mu
Medɔ asukɔ wo densu mu
Nnsuolo hya ɔhe ni ɔba
Kyɔmo mi noko dani dzɛ atsele
Nmene okyikyi no ni maka mawɔ
Ɔhe ɔdze nma me mawɔ
Hyɔ ɔhe, Hyɔ ɔhe, Hyɔ ɔhe
Chorus
Yɛntɛm, ɔdɔ pɛ ntɛm bra
Ɛhyɛn tu gya wo a, tena car mu bra
Bɛtɔ wo densu gu me so
Chorus
Pɛ ntɛm ɔdɔ yɛntɛm bra
Afunuponko koraa ɔdɔ tena so bra
Afe koraa fa nante bra
Bɛtɔ wo densu gu me so
Verse 4
Ɔdɔ yɛwu akra me sɛ
Ɔbɛba abɛda me nkyɛn
Menfa no nto mpapa mpa so
Mpapa bɛbu, awo me do e
Mɛtɔ kingsize bed ama no o
Na me koko ayɛ suumie e
Ɛnnɛ yɛnda ma obi ada bi o
Ɔdɔ yɛwu densu ayiri me, ayiri me o
Nsuo refa a, nsuo nfa me (4x)
Chorus
Ɛnti yɛntɛm, ɔdɔ pɛ ntɛm bra
Ɛhyɛn tu gya wo a, tena keteke mu bra
Keteke nni ho a, tena car mu bra
Bɛtɔ wo densu gu me so ɛ
Bɛtɔ wo
densu gu me so ɛ
Bɛhwie wo densu gu me so ɛ
Bɛtɔ wo densu gu me so ɛ
Bɛhwie wo densu gu me so ɛ
Bɛtɔ wo densu gu me so ɛ
I don't own rights to the song.
Please
Subscribe @MissNadsz.
More vids coming soon.
Thank you
for watching x


text:
“wɔn a woannya aware afebɔɔ bԑyԑ abɔfo. Seesei, abɔfo bԑyԑ nkurɔfo a wɔawie wɔn adwuma wɔ asɔredan no mu. Nanso saa yԑn….yerenom ne yԑn kununom ase atim ama yԑn no benya anyame gyinabea akyԑn abɔfo a wɔwɔ soro no gyinabea”
–Spenser Nkyerԑkyerԑ, Kimball, kr. 51
Yesu kyerԑkyerԑԑ Aware sԑ ԑyԑ bere nyinaa ne afebɔɔ?
“Enti wɔ owusɔre no hena na ɔyԑ ne yere, nnipa ason no? Efisԑ wɔn nyinaa waree no. Yesu buae see wɔn sԑ, moafom, na monnim kyerԑwnsԑm no ne Onyankopɔn tumi no. Efisԑ wɔ owusɔre no wɔrennware na kapԑsԑ wɔde wɔn bԑma aware, mmom wɔbԑyԑ te sԑ Onyankopɔn abɔfo wɔ ɔsoro”-Mateo 22:28-30
Na Yesu buae wɔn kae sԑ Wiase yi ma ware na wɔde wɔn ma aware. Nanso wɔn a wobebu wɔn bem sԑ wɔfata sԑ wobenya wiase ne owusɔre afi awufo mu no renware, anaa mfa wɔn mma aware. Na mpo wontumi nwu bio; efisԑ wɔne abɔfo no yԑ pԑ afei wɔyԑ Onyankopɔn mma ne owusɔre mma”-Luka 20:34-36


text:
Anyansafo a wofi apuei no
1Bere a ɔhene Herode di ade no, na wɔwoo Yesu wɔ Betlehem a ɛwɔ Yudea. 2 Saa bere no ara mu na anyansafo bi fi apuei baa Yerusalem bebisae se, “Ɛhe na Yudafo hene a wɔawo no no wɔ? Yehuu ne nsoromma wɔ apuei nohɔ, nti na yɛaba sɛ yɛrebɛsom no.”
3 Ɔhene Herode tee saa asɛm yi no, ɛhaw n’adwene yiye. Saa ara nso na ɛhaw Yerusalemfo nyinaa adwene. 4 Ɔhene Herode frɛɛ ɔman no mu asɔfo mpanyin ne kyerɛwsɛm no akyerɛkyerɛfo behyiae. Obisaa wɔn se, “Adiyifo no kyerɛɛ faako a wɔbɛwo Kristo no anaa?” 5 Wobuaa no se, “Betlehem a ɛwɔ Yudea. Na eyi ne nea adiyifo no kae:
6 “‘O, kurow Betlehem, wo a wonyɛ ketewaa Yudaman mu, wo mu na meyi nea obedi me man Israel anim afi.’“
7 Ɔhene Herode frɛɛ anyansafo no kokoam bisaa wɔn bere pɔtee a wohuu nsoromma no. Ɔtoaa so ka kyerɛɛ wɔn se, 8 “Monkɔ Betlehem nkɔhwehwɛ abofra no. Sɛ muhu no a, mommɛka nkyerɛ me, na me nso menkɔsom no bi.”
9 Anyansafo no tiee ɔhene no asɛm no wiei no, wɔkɔe. Wɔrekɔ no, nsoromma a wohuu wɔ apuei no san yii ne ho adi bio kyerɛɛ wɔn. Edii wɔn anim kosii faako a wɔawo abofra no wɔ Betlehem hɔ. 10 Bere a wohuu nsoromma no no, wɔn ani gyee mmoroso.
11 Woduu ofi a abofra no ne ne na Maria wɔ no, wɔkotow, som no. Wɔde wɔn akyɛde a ɛyɛ sikakɔkɔɔ, aduhuam ne kurobow yɛɛ no ayɛ.
12 Onyankopɔn soo wɔn dae bɔɔ wɔn kɔkɔ sɛ wɔnnsan nnkɔ Herode nkyɛn bio wɔ Yerusalem. Enti wɔfaa ɔkwan foforo so kɔɔ wɔn kurom.
Wɔbɔ wɔn ho aguaa kɔ Misraim
13 Anyansafo no kɔe akyi no, Awurade bɔfo soo Yosef dae se, “Sɔre fa abofra no ne ne na, na monkɔ Misraim nkɔtena hɔ nkosi sɛ mɛkyerɛ mo bere a mobɛsan aba. Efisɛ, ɔhene Herode rehwehwɛ abofra no akum no.” 14 Anadwo no ara, Yosef faa abofra no ne Maria siim kɔɔ Misraim, 15 na wɔtenaa hɔ kosii sɛ ɔhene Herode wui. Eyi na ɛmaa nea odiyifo no kae se, “Mafrɛ me ba afi Misraim” no baa mu.
Betlehem mmofra no kum
16 Herode hui sɛ anyansafo no adaadaa no no, ne bo fuwii mmoroso. ɔsomaa n’asraafo sɛ wɔnkɔ Betlehem ne nkurow a atwa ho ahyia no nyinaa mu nkokunkum mmarimaa a wonnii mfe abien kosi wɔn a wɔadi mfe abien so, sɛnea anyansafo no bere a wɔkae se wɔwoo abofra no wɔ mu no kyerɛ no. 17 Herode atirimmɔdensɛm yi maa nea odiyifo Yeremia kae se, 18 “Wɔte nne bi wɔ Rama. Ɛyɛ osu ne agyaadwo; Rahel resu ne mma; ɔmpɛ awerɛkyekye bi, efisɛ, wɔnte ase bio” no baa mu.
Wɔsan ba Nasaret
19 Herode wu akyi no, Awurade bɔfo yii ne ho adi kyerɛɛ Yosef wɔ dae mu wɔ Misraim ka kyerɛɛ no se, 20 “Sɔre na fa abofra no ne ne na kɔ Israel asase so, efisɛ, wɔn a wɔpɛe sɛ wokum abofra no no awuwu.”
21 Yosef faa abofra no ne ne na san kɔɔ Israel asase so bio. 22 Yosef tee sɛ Arkelao a ɔyɛ Herode ba na odi hene wɔ Yudea saa bere no mu no, osuroe sɛ ɔbɛkɔ hɔ. Awurade san soo no dae foforo bio se ɔnnkɔ Yudea na mmom, ɔnkɔ Galilea. 23 Enti wɔkɔtenaa kurow Nasaret mu. Eyi nso maa nea odiyifo no kae se, “Wɔbɔfrɛ no Nasaretni no baa mu.


text:
Wɔpam Yesu tiri so
1Aka nnanu na Twam ne Apiti Afahyɛ a ɛyɛ Yudafo ahomegye nna no adu no, asɔfo mpanyin ne mmara no akyerɛkyerɛfo no hwehwɛɛ nyansa kwan a wɔbɛfa so akyere Yesu, akum no.
2 Nanso, wɔkae se, “Yɛrenkyere no afahyɛ no mu, anyɛ saa a ɛde basabasa bɛba ɔman no mu.”
Wɔsra Yesu ngo wɔ Betania
3 Yesu wɔ Betania na ɔne Simon kwatani redidi no, ɔbea bi a okita ngo huamhuamhuam bi a ne bo yɛ den toa ma baa hɔ. Otuu ano, hwie guu Yesu tirim.
4 Nea ɔbea yi yɛe no anyɛ nnipa a wɔte adidii no mu bi dɛ. Na wɔkae se, wasɛe ngo no kwa.
5 Wɔkae bio nso se, “Anka obetumi atɔn ngo huamhuamhuam yi anya sika pii ma ɔde ama ahiafo.”
6 Nanso Yesu ka kyerɛɛ wɔn se, “Munnyaa no! Adɛn nti na morehaw no wɔ ade pa a ɔyɛe no ho? 7 Mo ne ahiafo a mubetumi aboa wɔn bere biara mu na ɛte. Na me de, merenkyɛ wɔ mo nkyɛn.
8 “Wayɛ nea obetumi. Wadi kan asra me nipadua ama da a wobesie me. 9 Mereka makyerɛ mo se, baabiara a wɔbɛka Asɛmpa no wɔ wiase no, wɔde nea ɔbea yi yɛe no bɛkae no, akamfo no.”
Yuda pene so sɛ obeyi Yesu ama
10 Afei, Yuda Iskariot, asuafo dumien no mu baako, kɔɔ asɔfo mpanyin no nkyɛn ne wɔn kɔhyehyɛɛ sɛnea obeyi Yesu ama wɔn no ho.
11 Asɔfo mpanyin no tee asɛm no, ɛyɛɛ wɔn anigye ma wɔhyɛɛ no bɔ. Efi saa bere no, ɔhwehwɛɛ sɛnea obenya Yesu ho kwan ayi no ama bere a ɛsɛ mu.
Yesu ne n’asuafo adidi
12 Twam Afahyɛ no da a edi kan a wokum Twam guan no, n’asuafo bisaa no faako a wɔbɛkɔ akodi Twam no. 13 Ɔsomaa n’asuafo no mu baanu kɔɔ Yerusalem sɛ wonkosiesie baabi mma no. Nea ɔka kyerɛɛ wɔn ne sɛ, “Morekɔ kurow no mu a, mubehyia onipa bi a ɔso ahina. Munni n’akyi. 14 Baabiara a obewura no, monka nkyerɛ ofiwura no se, ‘Yɛn wura asoma yɛn sɛ, yɛmmɛhwɛ ɔdan a woasiesie ama yɛn a yebedi Twan no wɔ mu no.’ 15 Ɔbɛkyerɛ mo abansoro asa kɛse bi a wɔasiesie mu. Ɛhɔ na munsiesie Twam no mma yɛn.”
16 Asuafo baanu no siim kɔɔ kurow no mu, na wohuu biribiara sɛnea Yesu ka kyerɛɛ wɔn no pɛpɛɛpɛ, na wosiesiee Twam no wɔ hɔ.
17 Eduu anwummere no, Yesu ne dumien no bae. 18 Na wɔte hɔ redidi no, Yesu kae se, “Merema mo ate ase sɛ, mo a me ne mo reto nsa adidi yi mu baako beyi me ama.” 19 Wɔn nyinaa werɛ howee, na wofitii ase bisae mmaako mmaako se, “Ɛyɛ me anaa?”
20 Obuaa wɔn se, “Ɛyɛ mo dumien a mo ne me reto nsa adidi yi mu baako.
21 Ɛsɛ sɛ miwu sɛnea adiyifo no hyɛɛ me ho nkɔm no, nanso onipa a obeyi me ama no, nnue! Sɛ wɔanwo saa onipa no mpo a, anka eye!”
Awurade adidi asehyɛ
22 Bere a wɔredidi no, Yesu faa abodoo, na ohyiraa so bubui, na ɔde maa wɔn kae se, “Munnye nni; eyi ne me nipadua.”
23 Afei ɔfaa kuruwa a nsa dɔkɔdɔkɔ wɔ mu, na ɔdaa ase no, ɔde maa wɔn, na wɔn nyinaa nom bi. 24 Na ɔka kyerɛɛ wɔn se, “Eyi ne me mogya a ɛyɛ apam no mogya a ɛhyɛ Apam Foforo no mu den a bebree nti wɔrehwie agu. 25 Mereka akyerɛ mo se, merennom saa nsa dɔkɔdɔkɔ yi bio da akosi da a me ne mo bɛnom bi bio wɔ Onyankopɔn Ahenni no mu.” 26 Wɔtoo dwom bi wiei no, wofii hɔ kɔɔ Ngo Bepɔw no so.
Yesu hyɛ Petro pa a ɔbɛpa no no ho nkɔm
27 Woduu nea wɔrekɔ no, Yesu ka kyerɛɛ wɔn se, “Mo nyinaa beguan agya me. Efisɛ, Onyankopɔn nam adiyifo no so kae se, “Mɛbɔ oguanhwɛfo no, na nguan no abɔ apete.’
28 Na sɛ wɔma me so na mesan ba nkwa mu bio a, medi mo anim akɔ Galilea akohyia mo wɔ hɔ.”
29 Petro ka kyerɛɛ no se, “Sɛ nnipa nyinaa beguan agya wo a, me de, merenguan nnya wo da!
30 Yesu ka kyerɛɛ no se, “Petro, ansa na anadwo yi akokɔ bɛbɔn mpɛn abien no, na woapa me mpɛn abiɛsa.”
31 Petro de anibere kae se, “Merempa wo da! Sɛ ɛsɛ sɛ me ne wo wu mpo a, merempa wo da!” Saa ara na wɔn a aka no nyinaa nso kae.
Yesu bɔ mpae wɔ Getsemane
32 Yesu ne n’asuafo no duu baabi a wɔfrɛ hɔ Getsemane no, ɔka kyerɛɛ n’asuafo no se, “Montena ha, na merekɔbɔ mpae aba.”
33 Ɔfaa Petro, Yakobo ne Yohane kaa ne ho, na ne ho fitii ase yeraw no, na ɔyɛɛ basaa. 34 Ɔka kyerɛɛ wɔn se, “Awerɛhow ahyɛ me kra ma. Montena ha, na mo ne me nwɛn.”
35 Ɔkɔɔ n’anim kakra, kobutuw fam bɔɔ mpae se, sɛ ebetumi a, saa ahoyeraw no ntwa ne ho nkɔ.
36 Ɔkae se, “Aba, Agya! Wutumi yɛ biribiara. Ma kuruwa yi ntwa me ho nkɔ. Nanso nea wopɛ na ɛnyɛ, na ɛnyɛ nea mepɛ.”
37 Ɔsan bae no, obehuu asuafo baasa no sɛ wɔadeda. Obisaa Petro se, “Simon, woada? Woantumi ne me anwɛn dɔnhwerew baako pɛ mpo? 38 Monwɛn na mommɔ mpae na ɔsɔhwɛfo no anni mo so. Honhom no pɛ de, na honam no na ɛyɛ mmerɛw.”
39 Ɔsan kɔe bio kɔbɔɔ mpae koro no ara. 40 Ɔsan baa wɔn nkyɛn bio behui sɛ wɔadeda, efisɛ, na wɔabrɛbrɛ. Na wonhu nea wɔnka nkyerɛ no.
41 Ɔsan bae ne mprɛnsa so no, obisaa wɔn se, “Mugu so adeda a morehome? Bere a ɛsɛ sɛ mode da no atwam. Wɔrebeyi me ahyɛ nnebɔneyɛfo nsa. 42 Monsɔre na yɛnkɔ! Monhwɛ, nea ɔreyi me ama no wɔ ha!”
Wɔkyere Yesu
43 Ogu so rekasa no, Yuda a ɔyɛ n’asuafo no mu baako ne dɔm a asɔfo mpanyin ne Yudafo mpanyin asoma wɔn ka ne ho a, wokitakita nkrante ne mmaa baa hɔ.
44 Na Yuda aka akyerɛ wɔn dedaw se, “Nea mɛbam no, ayɛ no atuu no, ɔno ne nea mohwehwɛ no no. Monkyere no, na munso ne mu yiye mfa no nkɔ.” 45 Ɛno nti, woduu hɔ pɛ, ɔkɔɔ Yesu nkyɛn kɔbam no kae se, “Me Wura.” Afei ɔyɛɛ no atuu. 46 Ɛhɔ ara, na dɔm a wɔne Yuda nam no soo Yesu mu kyeree no. 47 Wɔn a wɔka Yesu ho no mu baako twee ne nkrante de twaa ɔsɔfo panyin no akoa bi aso ma ɛtewee.
48 Yesu bisaa wɔn se, “Meyɛ owudifo nti na mode nkrante ne mmaa aba me so rebɛkyere me anaa? 49 Adɛn na bere a merekyerɛkyerɛ wɔ asɔredan mu hɔ no, moankyere me? Nanso, eyinom nyinaa aba sɛnea ɛbɛyɛ a nkɔm a wɔhyɛe wɔ me ho no bɛba mu.”
50 Asuafo no nyinaa guan gyaa no.
51 Aberante bi a ɔde ntama sin bi asi n’asen dii n’akyi. 52 Dɔm a wɔbɛkyeree Yesu no pɛe sɛ wɔkyere no, nanso ogyaw ne ntama no maa wɔn, de ne ho saa ara guanee.
Yesu gyina ɔsɔfo panyin anim
53 Wɔde Yesu kɔɔ Ɔsɔfo Panyin no anim no, ankyɛ na asɔfo mpanyin ne Yudafo mpanyin bi behyiaa hɔ. 54 Bere a wɔde Yesu rekɔ no, Petro tew ne ho dii wɔn akyi, na owiawiaa ne ho kɔhyɛɛ ɔsɔfo panyin no fi hɔ de ne ho kɔfraa asomfo bi a na wɔreto gya no mu.
55 Asɔfo mpanyin ne baguafo no nyinaa hwehwɛe sɛ wobenya asɛm bi atia Yesu, na wɔagyina so abu no kumfɔ. Nanso wɔannya bi. 56 Nnipa pii bedii adansekurum tiaa Yesu, nanso wɔn nsɛm a wɔkae no bɔɔ abira.
57 Afei, nnipa no bi kekaa nsɛm a ennim too no so se, 58 “Yɛtee sɛ ɔkae se, ‘Mebubu asɔredan a wɔde nsa na esii no, na mede nnansa asi foforo a wɔamfa nsa ansi!’” 59 Na eyi mpo, wɔn adanse no anhyia.
60 Ɔsɔfo panyin no sɔre gyinaa bagua no mfinimfini bisaa Yesu se, “Eyi nso, wunni ho anoyi biara? Dɛn na wowɔ ka?”
61 Yesu ammua no. Afei ɔsɔfo panyin no bisaa no bio se, “Wone Agyenkwa no, Onyankopɔn Ba no anaa?”
62 Yesu buaa no se, “Mene no, na mubehu me sɛ mete Onyankopɔn nifa, na menam omununkum mu resan aba asase so.”
63 Eyi maa ɔsɔfo panyin no sunsuanee n’atade mu kae se, “Adansefo bɛn na wɔn ho hia yɛn bio? 64 Mo nyinaa ate abususɛm a ɔkae no. Dɛn na mowɔ ka?” Wɔn nyinaa gye too mu se, ɔsɛ owu.
65 Na ebinom tew ntasu guu no so, na wɔkyekyeree n’ani, na wɔbobɔɔ no akuturuku bisaa no se, “Wuse woyɛ odiyifo, kyerɛ yɛn onipa ko a ɔbɔɔ wo!” Na asomfo a wɔde no rekɔ no bobɔɔ no asotɔre.
Petro pa Yesu
66 Bere a na Petro te adiwo hɔ no, ɔsɔfo panyin no mmaawa no mu baako baa hɔ; 67 na ohuu Petro sɛ ɔreto gya no, ɔhwɛɛ no haa, ka kyerɛɛ no se, “Wo nso wo ne Nasaretni Yesu no na ɛnam!”
68 Petro sanee se, “Minnim nea woreka yi ho hwee!” Na ɛhɔ ara na ofii adi kɔtenaa nkyɛn baabi. Saa bere no ara na akokɔ bɔnee.
69 Abeawa no san huu no, na ofitii ase ka kyerɛɛ wɔn a ɔne wɔn nam no se, “Oyi nso ka wɔn ho. Ɔyɛ Yesu asuafo no mu baako!”
70 Petro sanee bio. Ɛkyɛɛ kakra no, nnipa a wogyina ogya no ho no fitii ase ka kyerɛɛ Petro se, “Woka wɔn ho, efisɛ, woyɛ Galileani!”
71 Petro fitii ase kekaa ntam dii nsew se, “Minnim saa onipa a moreka ne ho asɛm yi.”
72 Na ɛhɔ ara, akokɔ bɔnee nea ɛto so abien. Na Petro kaee Yesu asɛm a ɔka kyerɛɛ no se, “Akokɔ remmɔn mpɛn abien na woapa me mpɛn abiɛsa” no. Na ofitii ase sui.


text:
1Woyi ɔsɔfo panyin biara fi nnipa bi mu na wasi wɔn ananmu akyɛ ade, abɔ bɔne ho afɔre de asom Onyankopɔn. 2 Esiane sɛ n’ankasa yɛ mmerɛw akwan horow pii so no nti, otumi tɔ ne bo ase ma wɔn a wonnim na wɔyɛ mfomso no. 3 Na esiane sɛ ɔno ankasa yɛ mmerɛw nti, sɛ ɔrebɔ bɔne ho afɔre a, ɛnsɛ sɛ ɔbɔ ma nnipa a wɔayɛ bɔne nko na mmom ɔno ankasa ne bɔne nti.
4 Obiara ntumi nyi ne ho mfa nhyɛ ne ho anuonyam sɛ ɔyɛ ɔsɔfo panyin. Onyankopɔn frɛ nko na onipa nam so bɛyɛ ɔsɔfo panyin sɛnea wɔfrɛɛ Aaron no.
5 Saa ara nso na Kristo annye anto ne ho so sɛ ɔyɛ ɔsɔfo panyin amfa anhyɛ ne ho anuonyam. Na mmom, Onyankopɔn ka kyerɛɛ no se, “Woyɛ me Ba: ɛnnɛ, mayɛ w’agya.” 6 Ɔsan kaa wɔ baabi foforo se, “Wobɛyɛ ɔsɔfo akosi daa sɛnea Melkisedek asɔfo kwan nhyehyɛe te no.”
7 Yesu baa ɔhonam mu wɔ asase so no, ɔbɔɔ mpae nam nkotosrɛ so de n’abisade too Onyankopɔn a obetumi agye no afi owu mu no anim. Esiane sɛ odwo na ɔde ne ho nyinaa som no no nti, Onyankopɔn tiee no.
8 Ɛwom sɛ na ɔyɛ Onyankopɔn Ba de, nanso ɔnam n’amanehunu so suaa ahobrɛase. 9 Na owiee pɛyɛ no, wɔn a wotie no no nam ne so nya nkwagye a enni awiei, 10 na Onyankopɔn ada no adi sɛ ɔyɛ ɔsɔfo panyin sɛnea Melkisedek asɔfo kwan nhyehyɛe te no.
11 Yɛwɔ eyi ho nsɛm pii ka nanso emu kyerɛkyerɛ yɛ den, efisɛ, mo ntease yɛ den.
12 Moayɛ nkyerɛkyerɛ adwuma no akyɛ nanso ɛsɛ sɛ munya obi ma ɔkyerɛkyerɛ mo Onyankopɔn ho asɛm fi ne mfitiase. Anka ɛsɛ sɛ saa bere yi mudi aduan a ɛyɛ den nanso nufusu na eye ma mo. 13 Obiara a nufusu ye ma no da so yɛ abofra a onnim nea eye ne nea enye. 14 Aduan a ɛyɛ den nso ye ma mpanyimfo a wɔatetew wɔn ma wɔnam nea ɛka wɔn ano no so hu papa ne bɔne ntam nsonoe.


text:
Ɔhene Tumfo
1Nnipa nyinaa, mommɔ mo nsam ahosɛpɛw so! Monto nnwom dennen nkamfo Onyankopɔn. 2 Ɛsɛ sɛ wosuro Awurade, ɔsorosoroni no. Ɔyɛ ɔhene kɛse a odi wiase nyinaa so. 3 Ɔma yedii nnipa so nkonim. Ɔma yedii aman so. 4 Oyii asase a yɛte so yi maa yɛn. Ɛyɛ agyapade a ne nkurɔfo a ɔdɔ wɔn de hoahoa wɔn ho.
5 Onyankopɔn aforo n’ahengua. Ahosɛpɛw nteɛteɛm ne torobɛnto nne ba hɔ bere a Awurade rekɔ soro no. 6 To ayeyi dwom ma Onyankopɔn. To ayeyi dwom ma yɛn hene! 7 Onyankopɔn yɛ wiase nyinaa hene. Momfa nnwom nyi n’ayɛ. 8 Onyankopɔn tena n’ahengua kronkron no so. Odi aman so. 9 Aman so difo ne Onyankopɔn nkurɔfo a wɔyɛ Abraham asefo bɔ gua. Ne tumi sen asraafo Nyinaa. Ɔyɛ Otumfoɔ.


text:
Ofisohwɛfo okontomponi no
1Yesu ka kyerɛɛ n’asuafo no se, “Ɔdefo bi wɔ hɔ a na ɔwɔ ofisohwɛfo bi. Ɔdefo yi tetee sɛ ne fisohwɛfo no resɛe ne nneɛma.
2 “Ɔtee saa asɛm yi no, ɔfrɛɛ ne fisohwɛfo no ka kyerɛɛ no se, ‘Ɛdɛn na mete fa wo ho yi? Bebu w’adwuma ho nkontaa kyerɛ me na merentumi ne wo nyɛ adwuma bio.
3 “Ofi sohwɛfo no kae wɔ ne tirim se, ‘Menyɛ dɛn ni? Ɛnnɛ a wɔrepam me afi fie ha yi, ɛhe na mɛfa? Minni ahoɔden a mede bɛdɔw, ɛnna mefɛre nso sɛ mɛsrɛsrɛ ade. 4 Minim nea mɛyɛ a ɛbɛma wɔn a wɔdede me wura aka no behu me mmɔbɔ.’
5 “Enti ɔfrɛfrɛɛ wɔn a wɔdede ne wura aka no mmaako mmaako. Obisaa nea odi kan no se, ‘Ɛka ahe na wode me wura?’ 6 Obuae se, ‘Mede ngo nhina aduonu ka.’ Enti ɔka kyerɛɛ no se, ‘Yɛ ntɛm tena ase na twam na kyerɛw se, wode ngo nhina du ka.’
7 “Ɛno akyi no ɔfrɛɛ ɔfoforo bi nso bisaa no se, ‘Na wo nso, ɛka ahe na wode me wura?’ Ɔno nso buae se, ‘Mede aburow nkotoku ɔha ka’. Enti ɔka kyerɛɛ no se, ‘Tena ase na twam na kyerɛw se, wode nkotoku aduonum ka!’
8 “Ɔdefo no huu nea ofisohwɛfo no yɛɛ no akyi, nanso ɔnam fɛwdi so kamfoo no wɔ ne nnaadaa ne n’anifere no ho. Saa ara nso na wiase yi mma susuw sɛ wonim nyansa sen wɔn a wɔyɛ Onyankopɔn akyidifo no. 9 Menka mfa nhyɛ mo nkuran sɛ momfa nsisi kwan so mfa nnamfo anaa? Mugye di sɛ eyi bɛma mo akɔ daa homebea hɔ anaa? Dabida. 10 Nea odi nokware wɔ kakraa bi ho no bedi nokware wɔ pii ho; na nea onni nokware wɔ kakraa bi ho no, rentumi nni nokware wɔ pii ho. 11 Sɛ moantumi anni nokware wɔ wiase nneɛma ho a, hena na ɔde ɔsoro nnepa bɛhyɛ mo nsa? 12 Sɛ moanni nokware wɔ obi ade bi a wɔde ahyɛ mo nsa no ho a, ɛbɛyɛ dɛn na wɔde nea ɛsɛ sɛ ɛyɛ mo dea no bɛma mo?
13 “Ɔsomfo biara rentumi nsom awuranom baanu, efisɛ, ɔyɛ saa a, ɔbɛdɔ ɔbaako na watan ɔbaako anaasɛ, ɔbɛsom ɔbaako yiye na wabu ɔbaako animtia. Morentumi nsom Onyankopɔn ne ahonyade.”
14 Farisifo sikaniberefo no tee nea Yesu kae no, wodii ne ho fɛw.
15 Yesu ka kyerɛɛ wɔn se, “Moyɛ nnipa a mubu mo ho atreneefo wɔ nnipa anim nanso Onyankopɔn nim mo koma mu. Na nea ɛsom bo wɔ nnipa ani so no yɛ akyide wɔ Onyankopɔn anim. 16 Ansa na Yohane Osuboni bɛba no, na Mose mmara ne adiyifo no nsɛm no na mudi so. Na Yohane Osubɔni bae no, ɔbɛkaa Onyankopon Ahenni ho nsɛm kyerɛɛ mo, nti, nnipa da so pere sɛ wɔbɛkɔ saa Ahenni no mu. 17 Ɛnyɛ den sɛ ɔsoro ne asase betwam sen sɛ mmara no mu nsensan ketewa baako mpo bɛyera.
18 “Obiara a ogyaa ne yere aware na ɔware ɔfoforo no bɔ aguaman; na nea ɔware ɔbea biara a ne kunu agyaa no no nso, bɔ aguaman.”
Ɔdefo bi ne Lasaro
19 Yesu toaa so kae se, “Ɔdefo bi tenaa ase a na daa ofura ntama pa na ogye n’ani yiye nso. 20 Na ɔbarima hiani bi a akuru atutu no a wɔfrɛ no Lasaro no nso da n’aboboano. 21 Ɔbarima yi kɔn dɔe sɛ anka obenya aduan a ɔdefo no adi ama aka no bi adi. Saa bere koro no ara mu na akraman ba baabi a na ohiani no da hɔ no bɛtaforotaforo n’akuru no mu. 22 Ohiani no wui maa abɔfo bɛfaa no kɔtenaa Abraham nkyɛn. Ɔdefo no nso wui ma wosiee no. 23 Ɔdefo no wɔ asaman a ne ho yeraw no no, ɔmaa n’ani so huu Lasaro sɛ ɔte Abraham nkyɛn.
24 “Ɔdefo no teɛɛm se, ‘Agya Abraham, mesrɛ wo, hu me mmɔbɔ na soma Lasaro na ɔmfa ne nsateaa ano nkɔbɔ nsu mu mfa mmɛsɔ me tɛkrɛma so na me ho yeraw me.’
25 “Abraham buaa no se, ‘Me ba, kae sɛ wote wiase no, wudii dɛ na Lasaro dii yaw; nanso afei na ɔredi dɛ ɛnna wo nso woredi yaw. 26 Ɛnyɛ eyi nko, obon kɛse da yɛn ne mo ntam a ɛno nti, wɔn a wɔpɛ sɛ wofi ha ba mo nkyɛn hɔ ne wɔn a wɔpɛ sɛ wofi mo nkyɛn hɔ ba ha no nso rentumi mma.’
27 “Ɔdefo no san ka kyerɛɛ Abraham se, ‘Agya, mesrɛ wo, soma Lasaro kɔ m’agya fi, 28 efisɛ, mewɔ nnuammarimanom baanum. Ma ɔnkɔbɔ wɔn kɔkɔ sɛnea ɛbɛyɛ a wɔn mu biara remma saa ahoyeraw yi mu bi.’
29 “Abraham buaa no se, ‘Wɔwɔ nsɛm a Onyankopɔn nam Mose ne adiyifo no so aka enti ma wontie na wonni so.’
30 “Ɔdefo yi kaa bio se, ‘Agya Abraham, nea woreka yi wom de, nanso sɛ obi fi asaman ha kɔbɔ wɔn kɔkɔ de a, wɔbɛsakra wɔn adwene.’
31 “Abraham buae se, ‘Sɛ wɔantie nea Onyankopɔn nam Mose ne adiyifo no so aka no a, saa ara nso na sɛ obi fi asaman ha kɔkasa kyerɛ wɔn a, wɔrentie no ara ne no.’”


text:
Adamfo a n’adamfo ayi no ama mpaebɔ
1O Onyankopɔn, tie me mpaebɔ. Nnan wo ho nkyerɛ me nkotosrɛ! 2 Tie me na bua me! Me dadwene ama mabrɛ. 3 M’atamfo ahunahuna abɔ me hu na amumɔyɛfo nyadi abubu me. Wɔma ɔhaw ba me so; wɔn bo afuw me, na wɔtan me. 4 Mabɔ hu na owu ahunahuna abubu me. 5 Ehu ne ahopopo akyekyere me. Ahohuru afa me. 6 Sɛ mewɔ ntaban sɛ aburuburu a, anka metu akɔpɛ homebea akyirikyiri. 7 Anka metu akɔ akyirikyiri akɔkyekyere fi wɔ sare so. 8 Anka, ntɛm so, mɛpɛ hintabea afi mframa a ano yɛ den ne ahum ano.
9 O Awurade! Toto m’atamfo kasa. Mihu basabasayɛ wɔ kuropɔn no mu 10 awia ne anadwo ama bɔne ne ɔhaw ahyɛ no ma. 11 Amumɔyɛ wɔ baabiara. Nsisi ne nnaadaa ahyɛ mmɔnten so ma.
12 Sɛ ɛyɛɛ ɔtamfo na ɔreserew me a, anka metumi agyina ano; sɛ ɛyɛɛ ɔtamfo na ɔrehoahoa ne ho kyerɛ me a, anka metumi de me ho asie no. 13 Nanso, ɛyɛ wo, me yɔnko pa. 14 Me ne wo aka atirimsɛm asom wɔ Hyiadan baako mu.
15 M’atamfo nwuwu ansa na wɔn bere aso. Ma wɔnkɔ asaman anikan. Bɔne wɔ wɔn afi ne wɔn koma mu. 16 Nanso misu frɛ Awurade Nyankopɔn sɛ ɔmmoa me na obegye me nkwa nso. 17 Anɔpa, awia, anadwo, me nsɛm ne m’apinisi kɔ ne nkyɛn na ɔbɛte me nne. 18 Ɔde me befi ɔko a mereko atia m’atamfo dodow no mu no aba dwoodwoo.
19 Onyankopɔn a wadi hene fi tete no betie me na wadi wɔn so efisɛ, wɔmpɛ sɛ wɔsakra, na wonsuro no nso.
20 Me yɔnko a odi kan kɔɔ ne nnamfonom so. Wanni ne bɔhyɛ so. 21 Na n’ano asɛm yɛ dɛ sen wo, nanso na ɔtan wɔ ne koma mu. Ne nsɛm yɛ brɛoo sɛ ngo, nanso etwa te sɛ nkrante a ɛyɛ nnam.
22 Gyaa wo haw mu ma Awurade na ɔbɛko agye wo. Ɔremma ɔnokwafo nni nkogu. 23 Nanso, wo, O Onyankopɔn, bɛma awudifo ne atorofo akɔ wɔn damoa mu ansa na wɔawie wɔn nkwa nna fa. Me de, mede me ho meto wo so.


text:
Nnwom 97 Nkwa Asem (NA-TWI)
Onyankopɔn, Ɔhene Kɛse
97 Awurade yɛ ɔhene! Asase, ma w’ani nnye! Nsupɔw a ɛwɔ po mu nyinaa, monsɛpɛw mo ho!
2 Omununkum ne esum atwa ne ho ahyia; odi hene atɛntrenee ne nokware mu. 3 Ogya di n’anim a ɛrehyew n’atamfo a wɔatwa ne ho ahyia no. 4 N’anyinam hyerɛn wiase nyinaa; asase hu ma ne ho popo. 5 Mmepɔw nan te sɛ nku wɔ Awurade anim, Awurade a asase nyinaa yɛ ne de anim. 6 Ɔsorofo da ne trenee adi, na aman nyinaa hu n’anuonyam.
7 Wogu obiara a ɔsom ahoni no anim ase; anyame nyinaa kotow Awurade anim. 8 Nnipa a wɔwɔ Sion ani agye, na Yuda nkurow nso ho sɛpɛw wɔn ma w’atɛn a worebebu no, O Awurade. 9 Awurade Tumfoɔ, wo na wudi asase nyinaa so; woso sen anyame nyinaa mpɛn bebree.
10 Awurade dɔ wɔn a wokyi bɔne; ɔbɔ ne nkurɔfo nkwa ho ban. Ogye wɔn fi amumɔyɛfo tumi ase. 11 Hann hyerɛn atreneefo so, na anigye ba wɔn a wɔyɛ papa so. 12 Mo atreneefo nyinaa mo ani nnye wɔ nea Awurade ayɛ ama mo no nti! Monkae nea Onyankopɔn kronkron no ayɛ, na monna no ase.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
“Mԑkyerԑkyerԑ afa Onyankopɔn bebree a ԑwɔ hɔ… Maka no mmere nyinaa…. Yesu Kristo yԑ soronko na ɔda nsow wɔ Onyankopɔn Agya no ho, ԑnna Honhom Kronkron no nso yԑ soronko ne Honhom na eyi abiԑsa no bom yԑ Onyankopɔn ahorow abiԑsa”-Odiyifo Yosef Smith Nkyerԑkyerԑ 1976, kratafa 370
“Saa obi ka Onyankopɔn ho asԑm a, mpԑn dodow no a ԑyԑ Agya no a wɔfrԑԑ no Elohim. Onipaban no na wɔfrԑ no Yehowa a mpԑn pii no woadaa no adi wɔ Apam Dedaw no mu sԑ AWURADE (Nkyerԑwde Akԑse), ne ne Ba no a wɔfrԑԑ No Yesu Kristo a ɔsan yԑ Onyankopɔn”-LDS Bible Dictionary kr. 687
Esiane sԑ AWURADE Yehowa no ne Yesu enti, Hena ne Yehowa Ba no?
“Mԑka ahyԑde no: AWURADE no (Yehowa) na ɔkae kyerԑԑ me, wo na woyԑ Me Ba, ԑnnԑ da yi Mawo wo prԑko pԑ”-Nnwom 2:7
So Onyankopɔn Agya ne Ne Ba Yehowa no Yԑ Nyankopɔn Koro no Ara?
“…. AWURADE (Yehowa) asԑm ni…te ase sԑ Mene no. M’anim wɔnnwenee Nyankopɔn (Elohim) biara, na ebi nso remma m’akyi…So Nyankopɔn (Elohim) bi ka Meho? Wiԑ, Nyankopɔn bi nni hɔ (Elohom). Minnim bi”-Yesaia 43:10, 44:8
Esiane sԑ Nyankopɔn Elohim biara nni hɔ a wɔnnwenee no Awurade Yehowa Yesu akyi a, ԑnde ɔkwan bԑn so na wobetumi ayԑ Nyankopɔn ahorow abien?


text:
Awaregyae
1Yesu wiee n’asɛnka no, ɔkɔɔ Galilea. Ofi Galilea no, otwaa asubɔnten Yordan baa Yudea. 2 Nnipadɔm tu dii n’akyi ma ɔsaa wɔn yare. 3 Farisifo bi ba bebisaa no nsɛm bi, pɛe sɛ wɔnam wɔn nsɛmmisa no so ma ɔka asɛm bi a, ɛde no bɛkɔ sɔhwɛ mu. Wobisaa no se, “Wopene awaregyae so anaa?”
4 Yesu nso bisaa wɔn se, “Gyama monkenkan Kyerɛw Kronkron no? Wɔakyerɛw wɔ mu se, ‘Mfitiase no, Onyankopɔn bɔɔ ɔbarima ne ɔbea. 5 Eyi nti na ɔbarima begyaw n’agya ne ne na hɔ de ne ho akɔbata ne yere ho daa nyinaa. 6 Na wɔn baanu no abɛyɛ ɔhonam koro. Enti nea Onyankopɔn aka abom no, ɛnsɛ sɛ onipa tetew mu’.”
7 Farisifo no kɔɔ so bisaa no se, “Adɛn nti na Mose kae se, sɛ ɔbarima bi pɛ sɛ ogyaa ne yere a, otumi kyerɛw no krataa kɛkɛ de gyaa no?”
8 Yesu buaa wɔn se, “Esiane sɛ na mo koma apirim no nti, na Mose maa awaregyae ho kwan, na ɛnyɛ ade a Onyankopɔn hyehyɛe. 9 Na mereka akyerɛ mo se, obiara a obegyaa ne yere, a ɛnyɛ sɛ, ɔbea no abɔ aguaman, na ɔbɛsan aware ɔbea foforo no, asɛe aware.”
10 Yesu asuafo no kae se, “Sɛ saa na ɛte de a, na ɛnsɛ sɛ obiara ware.”
11 Yesu buaa wɔn se, “Ɛnyɛ obiara na obetumi agye saa asɛm yi atom, gye wɔn a Onyankopɔn hyɛ wɔn den no nko ara. 12 Wɔwoo binom sɛ wommedi sigyaw; ebinom nso, esiane dɛm nti, wɔnware; ebinom nso, esiane ɔsoro ahenni no nti, wɔpo aware. Obiara a obetumi no, nni m’asɛm a maka yi so.”
Yesu hyira mmofra nkumaa
13 Wɔde mmofra nkumaa brɛɛ Yesu sɛ ɔmfa ne nsa ngu wɔn so, na ɔmmɔ mpae mma wɔn. Nanso asuafo no tramtram wɔn a wɔde mmofra no bae no ka kyerɛɛ wɔn se, “Monnhaw Yesu.”
14 Nanso Yesu kae se, “Momma mmofra no kwan na wɔmmra me nkyɛn, na munnsiw wɔn kwan, na eyinom sɛɛ na ɔsoro ahenni no yɛ wɔn dea.” 15 Na ɔde ne nsa guu wɔn so, hyiraa wɔn ansa na ɔrefi hɔ akɔ.
Aberante sikani no
16 Da bi, aberante bi baa Yesu nkyɛn bebisaa no se, “Me wura pa, dɛn na menyɛ na manya nkwa a ɛnni awiei?”
17 Yesu buaa no se, “Sɛ wofrɛ me ɔpapa a, na ɛkyerɛ sɛ wofrɛ me Onyankopɔn, efisɛ, Onyankopɔn nko ara na oye. W’asɛmmisa no ho mmuae ara ne sɛ, sɛ wopɛ sɛ wokɔ soro de a, di mmaransɛm no so.”
18 Aberante no nso bisaa no se, “Mmaransɛm no mu nea ɛwɔ he?” Yesu buaa no se, “Nni awu. Nsɛe aware. Mmɔ korɔn. Nni atoro. 19 Di w’agya ne wo na ni, na dɔ wo yɔnko sɛ wo ho!”
20 Aberante no nso kae se, “Midi eyinom nyinaa so pɛpɛɛpɛ. Afei, menyɛ dɛn?”
21 Yesu ka kyerɛɛ no se, “Sɛ wopɛ sɛ wuwie pɛyɛ a, kɔ na kɔtɔn biribiara a wowɔ, na fa sika a wubenya afi mu no ma ahiafo. Ɛno ansa na wubenya agyapade wɔ soro. Wuwie eyi a, afei bra na bedi m’akyi.”
22 Esiane sɛ na saa aberante yi wɔ ahonyade bebree nti, ɔtee saa asɛm yi no, anyɛ no dɛ ma ɔde awerɛhow fii hɔ kɔe.
23 Afei, Yesu ka kyerɛɛ n’asuafo no se, “Ɛyɛ den ma osikani sɛ ɔbɛkɔ ɔsoro ahenni no mu. 24 Meka miti mu bio se, ɛyɛ mmerɛw sɛ nantwi bewura pane aniwa mu sen sɛ osikani bɛkɔ Onyankopɔn Ahenni mu!”
25 Asuafo no tee saa asɛm yi no, wɔn adwenem yɛɛ wɔn nnaa. Wobisae se, “Na ɛnne hena na wiase ha wobegye no nkwa?”
26 Yesu hwɛɛ wɔn buae se, “Onipa fam de, ɛyɛ den; na Onyankopɔn fam de, ɛyɛ mmerɛw.”
Ahopakyi
27 Petro nso kae se, “Yɛagyaw biribiara hɔ abedi w’akyi: na dɛn mfaso na yebenya afi w’akyidi no mu?”
28 Yesu buae se, “Me, Agyenkwa no, sɛ metena m’anuonyam ahengua no so a, nokwarem, mo m’asuafo yi nso, bɛtena ahengua dumien no so, na moabu Israel mmusuakuw dumien no atɛn. 29 Na obiara a obegyaw ne fi, ne nuammarimanom ne nuammeanom, n’agya, ne na, ne yere, ne mma, anaa n’agyapade abedi m’akyi no, obenya no mmɔho ɔha, na wanya nkwa a enni awiei nso. 30 Na wɔn a wodi kan no mu pii bedi akyiri, na wɔn a wodi akyiri no nso mu bi abedi kan.”


text:
“Ԑnna ɔwɔ no kae kyerԑԑ ɔbea no …wobԑyԑ sԑ Nyame ahu papa ne bɔne…”Genesis 3:4-5
“Wofi wo agya Ɔbonsam no…Ɔno yԑ owudifo fii mfiase na wɔantena nokware no mu, efisԑ nokware biara nni no mu.
Saa ɔreka atosԑm a efi n’ankasa mu, efisԑ ɔyԑ ɔtorofo ne atorofo Agya no”-Yohane 8:44
“Hwԑ sԑnea wɔahwe ase afi soro O lusifa, Efisԑ woaka wɔ wo komam sԑ mԑforo akɔ ɔsoro mu hɔ, mԑma m’ahengua akorɔn asen Onyankopɔn nsoromma, mԑyԑ te sԑ ɔsorosonni no”-Yesaia 14:12-14
“Onyankopɔn nyԑ onipa, na kapԑsԑ onipa ba, na wanu neho”-Numeri 23:19.
Wɔ kamfo wɔnho wɔkyerԑkyerԑ sԑ wɔyԑ anyansafo, wɔyԑԑ nkwaseafo na wosesan Onyankopɔn anuonyam a ԑmporɔw da no yԑԑ no sԑ onipa de sԑso a ԑporɔw”-Romafo 1:22-23.
Mone M’adansefo AWURADE asԑm ni…te ase sԑ Mene no M’anim wɔnnwenee Nyankopɔn biara na M’akyi nso ebi remma”-Yesaia 43:10
Wonim sԑ Ɔbonsam nso gyedi sԑ wɔbԑyԑ nyame? Dԑn na wogye di?


text:
Ogye ho mpaebɔ
1Yɛate wɔ yɛn ankasa yɛn asom, O Onyankopɔn. Yɛn nenanom aka ho asɛm akyerɛ yɛn; nneɛma akɛse a woyɛe wɔn bere so no nyinaa, wɔaka akyerɛ yɛn; saa tete mmere no: 2 sɛnea wopamoo abosonsomfo na wobɔɔ wo nkurɔfo atenase wɔ wɔn asase so no, sɛnea wotwee aman foforo aso, na womaa wo de nyaa nkɔso no. 3 Wo nkurɔfo amfa wɔn nkrante na edii asase no so. Ɛnyɛ wɔn tumi so na wɔnam dii so. Wo tumi ne w’ahoɔden, ɔka a wokae se wobɛba hɔ no na ɛdaa ɔdɔ a wodɔ wɔn no adi.
4 Woyɛ me hene ne me Nyankopɔn; wokyɛ wo nkurɔfo nkonimdi, 5 na yɛnam wo tumi so di yɛn atamfo so. 6 Memfa me ho nto m’agyan anaa me nkrante so sɛ ennye me nkwa. 7 Nanso woagye yɛn afi yɛn atamfo nsam adi wɔn a wɔtan yɛn so.
8 Yɛbɛkamfo wo daa na yɛada wo ase daa daa. 9 Nanso afei woatwe wo ho sɛ wonni yɛn so. Afei wo ne yɛn asraafodɔm no nkɔ bio. 10 Woama yɛaguan yɛn atamfo ama wɔafa yɛn agyapade. 11 Woama kwan ama wɔakum yɛn sɛ nguan. Wopetee yɛn amanfrafo nkurow so. 12 Wotɔn wo ara wo nkurɔfo aboɔmmerɛw sɛnea wɔn ho nni mfaso biara. 13 Yɛn afipamfo huu nea woyɛɛ yɛn, na wodii yɛn ho fɛw, serewee. 14 Woama yɛn anim agu ase wɔ aman anim. Wɔwosow wɔn ti de serew yɛn. 15 Daa na m’anim agu ase. Ahohora adura me 16 fi m’atamfo ne wɔn a wokyi me kasatia mu.
17 Eyinom nyinaa aba yɛn so, nanso yɛn werɛ mfi wo, na yemmuu apam a wo ne yɛn hyehyɛe no nso so. 18 Yennii wo huammɔ. Yemmuu wo mmara so. 19 Nanso wugyaa yɛn wɔ nkekaboa mu a mmoa biara mfi baabi. Wugyaa yɛn sum kabii mu. 20 Sɛ yegyaee yɛn Nyankopɔn som kɔsom anyame foforo bi a, 21 anka nea ɛbɛyɛ biara wubehu. Efisɛ, wunim yɛn nsusuwii. 22 Nanso wo nti na daa nyinaa wokum yɛn sɛ nguan no.
23 Keka wo ho, Awurade! Adɛn nti na woada? Sɔre! Nnyaw yɛn afebɔɔ saa! 24 Adɛn nti na wode wo ho ahintaw yɛn? Mma wo werɛ mmfi yɛn amanehunu ne yɛn haw! 25 Wɔapɛkyɛw yɛn wɔ fam. Yegu mfutuma mu a wodi yɛn so. 26 Bɛboa yɛn! Esiane ɔdɔ a wodɔ yɛn daa nti, gye yɛn nkwa.


text:
“Asԑmpa no a wɔasan asiesie no bio no, Onyankopɔn de asɔfodi no maa mmarima. Yohane Asubɔne no bae….bԑhyehyԑe…Aaron Asɔfodi no… Afei, Petro, Yakobo ne Yohane baa na wɔmae….Melkezedek Asɔfodi no so Enam nsiesie no so no wɔasan de asɔfodi no aba asase so bio”–Asԑmpa no Nnyinasosԑm kr. 111(Gospel Principles)
Saa Mormonfo de Aaron ne Melkezedek Asɔfodi asan asi hɔ a, dԑn nti na wɔn nkyerԑase yԑ soronko fi kyerԑwnsԑm no nkyerԑase ho?
Continue reading Enti Asɔfodi Dibea no asan Abesi hɔ bio denam Mormonsom so?


text: Sheikh Mahmoud Khalil exclusive Sheikh kyɛnsee Egyptian Almgari, na no mampanin ma no Federation ma no ɔdekanfoɔ ma no wiase, were woo wɔ ... mu no ahobow ma no kɔmputa aba wɔ ... mu 1335 AH, corresponding kɔ September 17 ma 1917 wɔ ... mu no kurasenin ma Shubra nkran ma Tanta, Gharbia ambrado, Egypt. ɔ died do no awimbere ma Monday, 16 Muharram 1401 AH corresponding kɔ November 24, 1980, after no awimbere mpae. • bu akontaa ma no Quran: - Erekyerɛw esie Mus Psalmist Brawih Hafs fi --1 961 m. - din kyerɛw ma no koran Psalmist Warsh fi Nafi --1 964 m. - din kyerɛw ma no koran Psalmist KALON novel, na no novel league for Abi Amr visual --1 968 m. - din kyerɛw ma no koran teacher --1 969 m. - din kyerɛw ma no koran interpreter (koran preaching) --1 973 m. • author ma: - no provisions ma reading no koran. - Ten readings ma Shatebya na Dura. - Conversion kɔ know . - kɔ look for refuge wɔ ... mu no great conquest na zoom. - wɔ ... mu no history ma no fourteen ɔdekanfoɔ. - With no koran. - Novel workshops for civil wholesome. - Novel league fi Abu Amr visual. - Noor hearts wɔ ... mu reading Imam Jacob. - Affordable way kɔ read no Imam Abu Jafar. - Hassan Pleasing kɔ combine Shatebya na Dura. - foforo


text:
Nnipa mpɛmnan aduanma
1Da koro bi a nnipakuw bi aba Yesu nkyɛn no, aduan a wodi no sae. 2 Yesu frɛɛ n’asuafo ka kyerɛɛ wɔn se, “Nnipa yi yɛ me mmɔbɔ. Wɔabedi nnansa wɔ ha a, wonni aduan biara a wobedi bio. 3 Sɛ migya wɔn kwan sɛ wɔnkɔ a wonnidii a, anhwɛ a na wɔn mu bi atotɔ piti wɔ kwan so, efisɛ, wɔn mu bi fi akyirikyiri na wɔbae.”
4 N’asuafo no bisaa no se, “Ɛhefa na yebenya aduan ama saa nnipa dodow yi wɔ sare yi so ha?”
5 Obisaa wɔn se, “Abodoo ahe na mowɔ?” Wobuaa no se, “Yɛwɔ ason.” 6 Yesu ka kyerɛɛ nnipakuw no se wɔntenatena ase, wɔ sare no so. Afei, ɔfaa abodoo ason no, na ohyiraa so, bubuu mu de maa n’asuafo no ma wɔkyɛ maa nnipa no. 7 Na wɔwɔ mpataa kakra, wɔ hɔ, enti Yesu hyiraa ɛno nso so, de maa asuafo no se wɔnkyɛ ɛno nso mma wɔn.
8 Nnipakuw no didi mee no, ogyaa wɔn kwan. 9 Nnipa a wodii aduan no dodow bɛyɛ mpemnan. Na wɔtasee ase nnikae no, ɛyɛɛ nkɛntɛmma ason.
10 Eyi akyi no, ɔne n’asuafo no kɔtenaa ɔkorow mu baa Dalmanuta fam.
Soro nsɛnkyerɛnne
11 Farisifo no tee sɛ Yesu aba hɔ no, wɔbaa ne nkyɛn bebisabisaa no nsɛm de sɔɔ no hwɛe. Wɔka kyerɛɛ no se, “Yɛ nsɛnkyerɛnne bi kyerɛ yɛn. Ma nsɛnkyerɛnne bi nna adi wɔ wim nkyerɛ yɛn. ɛno ansa na yebegye wo adi.”
12 Yesu tee nea wɔkae no, oguu ahome ka kyerɛɛ wɔn se, “Nsɛnkyerɛnne biara nni hɔ a mɛyɛ akyerɛ mo. Mpɛn ahe na mopɛ sɛ meyɛ nsɛnkyerɛnne kyerɛ mo?”
13 Ɔsan kɔtenaa ɔkorow no mu, gyaw wɔn, twa kɔɔ asuogya nohɔ.
Herode ne Farisifo mmɔkaw
14 Asuafo no werɛ fii sɛ wɔfa aduan bi kita ansa na wɔakɔ. Aduan a na wokurae wɔ ɔkorow no mu no yɛ abodoo baako pɛ.
15 Wɔretwa asu no no, Yesu ka kyerɛɛ wɔn se, “Monhwɛ mo ho so yiye wɔ ɔhene Herode ne Farisifo mmɔkaw ho.”
16 Asuafo no bisabisaa wɔn ho wɔn ho se, “Asɛm a ɔreka yi ase ne dɛn?” Nea wɔn adwene kyerɛɛ wɔn ne sɛ, ebia ɔreka aduan a wɔn werɛ fii sɛ wɔbɛfa akita no ho asɛm.
17 Yesu huu nea wodwinnwen no, ɔka kyerɛɛ wɔn se, “Ɛnyɛ ɛno ho asɛm na mereka! Monte eyi ase anaa? Mo koma da so pirim? 18 Mowɔ ani nso munhu ade? Mowɔ aso nso momfa nte asɛm? Adɛn na mummue mo asom mfa ntie asɛm? Monkae biribiara?
19 “Mo werɛ afi abodoo anum a mibubuu mu maa nnipa mpemnum no? Nnikae nkɛntɛmma ahe na motasee? Wɔkae se, “Dumien.”
20 “Na mesan de abodoo ason maa nnipa mpemnan no nso, ahe na ɛkae? Wɔkae se, “Nkɛntɛmma ason.”
21 Obisaa wɔn bio se, “Monte ase ara?”
Onifuraefo bi ayaresa wɔ Betsaida
22 Bere a woduu Betsaida no, nnipa bi de onifuraefo bi brɛɛ no, srɛɛ no sɛ ɔmfa ne nsa nka no, na ɔnsa no yare. 23 Yesu soo onifuraefo yi nsa de no kɔɔ akuraa no kurotia. Ɔtew ntasu guu onifuraefo no ani so, de ne nsa kataa n’ani no so. Oyii ne nsa no, obisaa no se, “Wuhu ade anaa?”
24 Onifuraefo no twitwaa n’ani buae se, “Yiw, mihu nnipa! Nanso minhu wɔn yiye; mihu wɔn sɛ nnua bi na wɔnenam hɔ.”
25 Afei, Yesu de ne nsa kataa n’ani no so bio. Onifuraefo no buee n’ani, na bere a ɔrehwɛ ade haa no, n’ani no yɛɛ yie a, afei de na ohu biribiara kann.
26 Yesu ma ɔkɔɔ fie, ka kyerɛɛ no se, ɔnnsan nnkɔ akuraa no ase bio.
Petro ka se Yesu ne Kristo no
27 Yesu ne n’asuafo no fii Galilea kɔɔ Kaesarea ne Filipi nkuraa ase. Wɔnam ɔkwan so rekɔ no, obisaa wɔn se, “Nnipa ka se mene hena?”
28 Asuafo no buae se, “Ebinom se wone Yohane Osuboni no, na afoforo nso se woyɛ Elia anaasɛ tete adiyifo no mu bi a wasan aba.”
29 Na obisaa wɔn se, “Na mo nso muse meyɛ hena?” Petro buaa no se, “Wone Kristo no.” 30 Ɔbɔɔ wɔn kɔkɔ se, wɔnnka nnkyerɛ obiara.
Yesu hyɛ ne wu ne ne wusɔre ho nkɔm
31 Afei, ofitii ase kaa wɔn amane a obehu ne mpanyimfo ne asɔfo mpanyin ne mmara no akyerɛkyerɛfo no po a wɔbɛpo no, na wɔakum no, na nnansa so wasɔre no ho asɛm. 32 Ɔkaa asɛm no pefee a, wamfa biribiara ansie wɔn. Petro twee no gyinaa nkyɛn bisaa no se, “Adɛn nti na woka asɛm a ɛte sɛɛ?”
33 Yesu danee ne ho hwɛɛ n’asuafo no, kaa Petro anim se, “Fi me so, ɔbonsam! W’adwene yɛ nea efi onipa na ɛnyɛ nea efi Onyankopɔn.”
Ahopakyi
34 Afei, ɔfrɛɛ n’asuafo no ne nnipakuw no baa ne nkyɛn, ka kyerɛɛ wɔn se wommetie no. Ɔka kyerɛɛ wɔn se, “Sɛ obi pɛ sɛ odi m’akyi a, ɛsɛ sɛ ɔpa ne ho akyi, na ɔsoa n’asennua, na odi m’akyi. 35 Nea ɔma ne kra som no bo no, ebefi ne nsa. Na wɔn a me ne Asɛmpa no nti, wɔbɛhwere wɔn kra no, wɔn na wobenya asetena pa.
36 “Na sɛ onipa nya wiase nyinaa, na ɔhwere ne kra a, mfaso bɛn na obenya? 37 Dɛn na ɛsom bo sen ne kra? 38 Na obiara a saa nna bɔne yi mu n’ani wu me ne me nsɛm ho no, ne ho bɛyɛ, me Onipa Ba, no aniwu bere a me ne m’abɔfo kronkron no bɛsan aba wɔ m’agya anuonyam mu no.”


text:
Nnwom 52 Nkwa Asem (NA-TWI)
Onyankopɔn Atemmu ne Adom
52 Ɔkɛseɛ, adɛn nti na wohoahoa wo ho wɔ wo bɔne ho? Onyankopɔn dɔ wɔ hɔ daa. 2 Woyɛ nhyehyɛe de sɛe afoforo; wo tɛkrɛma yɛ nnam sɛ oyiwan. Bere biara wopɛ atoro foforo twa. 3 W’ani gye bɔne ho sen papa. Saa ara na w’ani gye atoro ho sen nokware. 4 W’ani gye sɛ wode w’anom nsɛm pira afoforo; wo ɔtorofo!
5 Eyi nti, Onyankopɔn bɛsɛe wo pasaa; ɔbɛkyere wo, na watwe wo afi wo fi. Obeyi wo afi ateasefo mu. 6 Atreneefo behu eyi na wɔasuro; na wɔbɛserew wo aka se, 7 “Hwɛ, oyi ne onipa a wamfa ne ho anto Onyankopɔn so ampɛ nkwagye no. Mmom, ɔde ne ho too n’ahonya dodow so na ɔpɛɛ guankɔbea wɔ amumɔyɛ mu.”
8 Nanso mete sɛ ngodua a ɛrenyin wɔ Onyankopɔn fi. Mede me ho to ne dɔ a ɔdɔ me daadaa no so. 9 Daa mɛda wo ase, Onyankopɔn, wɔ nea woayɛ no so wɔ nnipa nyinaa anim. Mɛpae mu maka se, woyɛ trenee.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
Osufrɛ
1Awurade Nyankopɔn, m’agyenkwa, misu da mu no nyinaa, na anadwo nso meba w’anim. 2 Tie me mpaebɔ na tie me sufrɛ na boa me. 3 Ɔhaw bebree ato me a mereyɛ awu. 4 Mete sɛ afoforo a wɔreyɛ awu no. M’ahoɔden nyinaa asa. 5 Wɔagyaa me ama awufo. Mete sɛ obi a wɔakum no na ɔda damoa mu; mete sɛ wɔn a wɔn werɛ afi wɔn koraa a woboa wɔn a ɛnyɛ ye no.
6 Woatow me akyene damoa ase ne amoa donkudonku a esum wɔ mu mu. 7 W’abufuw wɔ me so denneenen, na abufuw no asorɔkye aka me ahyɛ n’ase ayam me. 8 Woama m’afɛfo apa me na woama me nso makyi wɔn. Maka mfinimfini na mintumi nguan. 9 M’aniwa yɛ mmerɛw ma amanehunu. Awurade, da biara mefrɛ wo na mema me nsa so bɔ wo mpae.
10 Woyɛ anwonwade kyerɛ awufo? Wɔsɔre kamfo wo? 11 Wɔka wo dɔ a ɛnsa da no ho asɛm wɔ damoa mu, anaa wo nokware ho asɛm wɔ ɔsɛe kurom? 12 Wohu w’anwonwade no wɔ sum kurom, anaa wo papayɛ no wɔ awerɛfiri asase so?
13 Awurade, mefrɛ wo sɛ boa me; anɔpa biara mebɔ wo mpae. 14 Adɛn nti na wopo me, Awurade? Adɛn nti na woayi w’ani afi me so? 15 Mahu amane fi me mmofraase na mebɛn owu. W’asotwe ama makisa. 16 W’abufuwhyew bubu me. Ɔtaa a wotaa me no sɛe me. 17 Daa nyinaa, wotwa me ho hyia sɛ nsuyiri. Wofi afanan nyinaa ka me hyɛ. 18 Woama me nnamfobrɛbo apa me, na esum nko na abɛyɛ me hokafo.


text:
ASETENAM NSƐM
Yɛde Yɛn Ho Ato Yehowa So Anya Nhyira Pii
Wiase a yɛwom yi obi nnim ɔkyena asɛm; ɛtɔ da bi a nneɛma kɔ yiye, ɛtɔ da nso a na emu ayɛ den paa. Nanso sɛ obi amfa ne ho anto ne ho so na ɔde ne ho to Yehowa so a, ohyira no. Me ne me yere ahu sɛ saa asɛm yi yɛ nokware. Bere tenten a yɛde atena nyinaa Yehowa nnyaw yɛn. Ma yɛmmɔ wo yɛn asetenam nsɛm kakra.
ME PAPA ne me maame hyiae 1919 wɔ nhyiam bi a Bible Asuafo no yɛe wɔ Cedar Point, Ohio, U.S.A. ase. Saa afe no ara na wɔwaree. Wɔwoo me 1922, na mfe abien akyi no, wɔwoo me nua Paul. Wɔfrɛ me yere Grace, na wɔwoo no afe 1930. Yɛfrɛ n’awofo Roy ne Ruth Howell, na na wɔyɛ Bible Asuafo. Na ne nananom nso yɛ Bible Asuafo, na na wɔn adamfo ne Onua Charles Taze Russell.
Mihyiaa Grace afe 1947, na yɛwaree July 16, 1949. Ansa na yɛreware no, yɛtenaa ase susuw nea yɛbɛyɛ daakye ho. Yɛde yɛɛ yɛn botae sɛ yɛbɛyɛ bere nyinaa som adwuma no, enti yɛrenwo. Yefii akwampae adwuma ase October 1, 1950. Afei 1952 mu no, wɔpaw me sɛ ɔmansin sohwɛfo.
AKWANTU ADWUMA NE GILEAD
Yɛn baanu nyinaa hui sɛ yebehia mmoa na yɛatumi ayɛ adwuma a wɔde ahyɛ yɛn nsa no. Misuaa nneɛma pii fii anuanom mmarima a wɔn ho akokwaw hɔ, na mehwɛe sɛ menya obi ma waboa Grace nso. Na yɛwɔ adamfo bi a ɔde Marvin Holien, na na wayɛ ɔhwɛfo kwantufo akyɛ, enti me ne no bɔɔ asɛm no ho nkɔmmɔ. Meka kyerɛɛ no sɛ Grace nyinii na onni suahu pii. Mibisaa no sɛ: “Wubenya obi ma ɔne no abom ayɛ asɛnka adwuma no de atete no?” Ɔkae sɛ onim onuawa bi a yɛfrɛ no Edna Winkle a obetumi aboa no. Ná wayɛ akwampae adwuma no akyɛ. Akyiri yi Grace kae sɛ, sɛ ɔne Edna kɔ asɛnka a, onya akokoduru di adanse. Afei sɛ obi mpɛ sɛ otie asɛm no mpo a, na Edna nim nea ɔbɛka. Bio, Edna kyerɛɛ Grace sɛnea ɔbɛyɛ aso atie nkurɔfo na watumi ama wɔn mmuae a ɛfata. Grace kae sɛ: “Ná ɔno ara ne obi a mihia!”
Me ne Grace som amansin abien wɔ Iowa mantam mu ne Minnesota ne South Dakota afã bi. Ɛno akyi woyii yɛn kɔɔ New York kɔsom Ɔmansin 1, na na Brooklyn ne Queens nyinaa ka saa ɔmansin no ho. Saa ɔmansin no ara mu na na Brooklyn Heights asafo no wɔ. Ná wohyia wɔ Ahenni Asa a ɛwɔ Betel no so, na na Betel abusua no mufo pii a wɔn ho akokwaw wɔ saa asafo no mu. Yehui paa sɛ yɛn nimdeɛ nnu baabiara. Nanso bere a memaa ɔkasa a edi kan wɔ saa asafo no mu wiei no, Onua Nathan Knorr baa me nkyɛn bɛka kyerɛɛ me sɛ: “Malcolm, afotu a wode maa yɛn no ye paa; yɛde bɛyɛ adwuma. Kae sɛ, sɛ wuhu biribi na wantu yɛn fo a, na woammoa yɛn. Ɛba saa a, ahyehyɛde no rennya wo so mfaso ahe biara. Kɔ so yɛ adwuma pa a woreyɛ no.” Yɛpɔn adesua no, meka kyerɛɛ Grace. Bere a yeduu yɛn dan mu wɔ Betel hɔ ara no, ɔbrɛ ne akomatu nti yesui.
“Kae sɛ, sɛ wuhu biribi na wantu yɛn fo a, na woammoa yɛn. Ɛba saa a, ahyehyɛde no rennya wo so mfaso ahe biara. Kɔ so yɛ adwuma pa a woreyɛ no”
Asram kakra akyi no, yɛn nsa kaa krataa sɛ yɛnkɔ Gilead Sukuu. Ná yɛka adesuakuw a ɛto so 24 no ho, na na yebewie February 1955. Ansa na yɛrekɔ sukuu no, wɔka kyerɛɛ yɛn sɛ ɛnyɛ asɛmpatrɛw adwuma nti na yɛrekɔ sukuu no. Mmom ɛbɛboa yɛn ma yɛatumi ayɛ akwantu adwuma no yiye. Na sukuu no yɛ akwannya kɛse paa ma yɛn, na ɛkyerɛɛ yɛn ahobrɛase nso.
Bere a yewie sukuu no, wɔma yɛkɔyɛɛ ɔmantam adwuma. Yɛyɛɛ adwuma no wɔ Indiana, Michigan, ne Ohio. December 1955, da bi a yɛnkaa bi nhyɛɛ mu no, yɛn nsa kaa krataa fii Onua Knorr hɔ. Ɔkae sɛ: “Monka no pen nkyerɛ me. Sɛ mopɛ sɛ moba Betel bɛtena ha anaa mopɛ sɛ moba bere tiaa bi na akyiri yi mokɔsom wɔ amannɔne a, momma minhu. Sɛ nso mopɛ ɔmansin ne ɔmantam adwuma no a, monka nkyerɛ me.” Yɛka kyerɛɛ no sɛ adwuma biara a asafo no de bɛma yɛn no, yɛayɛ krado sɛ yɛbɛyɛ. Enti ntɛm ara na Betel frɛɛ yɛn sɛ yɛmmɛyɛ adwuma wɔ hɔ!
BETEL ADWUMA
Bere a mewɔ Betel no minyaa hokwan maa ɔkasa wɔ United States afã horow nyinaa. Metetee mmerante pii ma akyiri yi Yehowa ahyehyɛde no de dwumadi hyehyɛɛ wɔn nsa. Akyiri yi mekɔyɛɛ Onua Knorr kyerɛwfo. Ná yɛn ɔfese no na ɛhwɛ asɛnka adwuma a yɛyɛ wɔ wiase nyinaa no so.
Baabi a m’ani gyei paa ne Ɔsom Dwumadibea. Mekɔtoo T. J. (Bud) Sullivan wɔ hɔ. Ɔno na bere bi na ɔhwɛ hɔ; ɔyɛɛ saa mfe pii. Anuanom foforo nso boaa me. Wɔn mu biako ne Fred Rusk. Ɔno na wɔde me maa no sɛ ɔntete me. Mekae sɛ da bi mibisaa no sɛ, “Fred, adɛn na mekyerɛw krataa a wosesa nneɛma pii wom saa?” Ɔserewee na ɔkae sɛ, “Malcolm, sɛ worekasa a, wubetumi akyerɛkyerɛ w’asɛm mu, nanso sɛ worekyerɛw krataa, ɛnkanka krataa a efi Betel a, ɛsɛ sɛ biribiara yɛ pɛpɛɛpɛ na ɛtɔ asom.” Afei ɔka kyerɛɛ me sɛ, “Ka wo koma to wo yam; worebɔ wo ho mmɔden paa, na nneɛma bɛyɛ yiye.”
Bere a yɛwɔ Betel no, Grace yɛɛ nnwuma ahorow pii. Adwuma biako a na n’ani gye ho ne sɛ obesiesie adan mu. Besi nnɛ nyinaa sɛ yehyia anuanom a na wɔyɛ mmerante wɔ Betel saa bere no a, wɔka kyerɛ Grace sɛ: “Wo na wokyerɛɛ me sɛnea wɔto mpa, na na me maame ani gye nea woreyɛ no ho.” Grace yɛɛ adwuma wɔ Nsɛmma Nhoma, Nkrataa, ne Kasɛt dwumadibea nso. Nnwuma ahorow ahorow a ɔyɛe yi ma ohui sɛ adwuma biara a Yehowa ahyehyɛde no de bɛma yɛn anaa baabiara a ɛbɛka sɛ yɛnkɔsom no, ɛyɛ hokwan ne nhyira kɛse. Ɛnnɛ mpo wubisa Grace a, asɛnkoro no ara na ɔbɛka.
NSAKRAE A YƐAYƐ
Bɛyɛ 1975 mu hɔ baabi no, na yɛn awofo agow enti na ehia sɛ obi hwɛ wɔn. Yehui sɛ ɛsɛ sɛ yɛyɛ ho biribi. Ná yɛmpɛ sɛ yefi Betel na yegyaw anuanom mmarima ne mmea a yɛne wɔn abɔ bere tenten no hɔ. Nanso na ɛyɛ m’asɛde sɛ mehwɛ yɛn awofo. Na asɛm no yɛ den, nanso akyiri yi yefii Betel. Ná yɛwɔ anidaso sɛ nneɛma yɛ yiye a, yɛbɛsan akɔ.
Nea ɛbɛyɛ na yɛanya sika kakra ahwɛ yɛn ho no, mepɛɛ adwuma bi yɛe. Ná mewɔ insurance adwuma bi mu. Ná mebɔ adwuma no ho dawuru kyerɛ afoforo. Bere a wɔretete me no, adwumam panyin biako kaa biribi kyerɛɛ me, na daa mekae saa asɛm no. Ɔkae sɛ: “Adwuma yi deɛ, anwummere anwummere na yɛyɛ no. Saa bere no na wubenya nnipa. Biribiara nni hɔ a ɛho hia sen sɛ wobɛkɔ nkurɔfo nkyɛn anwummere biara.” Meka kyerɛɛ no sɛ, “Migye di sɛ wunim nea woreka, na merennye wo akyinnye. Nanso me som ne ade a edi kan wɔ m’asetenam na ɛnyɛ afei na merebɛsesa m’adwene wɔ ho. Anwummere bi wɔ hɔ a, metumi akɔyɛ adwuma no bi. Nanso Benada ne Yawda anwummere biara, mekɔ nhyiam titiriw bi.” Mamfa adwuma ansesa asafo nhyiam, na Yehowa hyiraa me paa.
Ná me maame wɔ mmerewa ne nkwakoraa atenae, na owui July 1987 wɔ yɛn anim. Afei nɛɛse panyin a ɔwɔ hɔ no baa Grace nkyɛn bɛka kyerɛɛ no sɛ: “Awuraa Allen, kɔ fie kɔhome kakra. Obiara nim sɛ woantoto w’asebea yi ase koraa; wohwɛɛ no paa. Enti ka wo koma to wo yam; woayɛ wo fam deɛ.”
Saa bere no nyinaa na Betel da so ara da yɛn koma so, enti December 1987 no, yɛkyerɛw kɔe sɛ yɛpɛ sɛ yɛsan kɔsom wɔ hɔ. Nanso anni da bi na yehui sɛ Grace anya kokoram wɔ ne nsono mu. Wɔyɛɛ no oprehyɛn maa ne ho tɔɔ no, enti wɔka kyerɛɛ no sɛ ɔne kokoram nni hwee yɛ bio. Saa bere no ara na Betel kyerɛw yɛn. Wɔka kyerɛɛ yɛn sɛ yɛnkɔ so nyɛ ɔsom adwuma no wɔ yɛn asafo mu. Ná yɛasi yɛn bo sɛ yɛbɛkɔ so ayɛ pii wɔ Ahenni adwuma no mu.
Akyiri yi minyaa adwuma wɔ Texas. Ná awɔw nni hɔ kɛse enti yehui sɛ ɛhɔ bɛyɛ ama yɛn, na ampa-ne-ampa ara ɛhɔ ye ma yɛn. Yɛatena Texas mfe 25, na anuanom mmarima ne mmea a wɔwɔ hɔ ntoto yɛn ase koraa.
NEA YƐASUA
Mfe kakra ntam ni, Grace anya kokoram wɔ ne nsono mu, ne mene ase, ne ne nufu mu. Nanso onnwiinwii da. Afei Grace nsɔre ntia me, mmom obu me sɛ ne kunu. Nkurɔfo taa bisa no sɛ, “Dɛn na ama mo aware asɔ saa na daa mo anim yɛ sereserew yi?” Ɔka kyerɛɛ wɔn sɛ nneɛma anan na aboa yɛn: Yɛyɛ nnamfo, yɛbɔ nkɔmmɔ daa, yenya bere ma yɛn ho, na sɛ asɛm bi ba yɛn ntam a, yɛmfa abufuw nkɔda. Ɛwom, obiara tumi fom ne yɔnko nanso yɛde kyɛ na yɛma yɛn werɛ fi. Eyi aboa yɛn paa.
“Fa wo ho to Yehowa so bere nyinaa, na sɛ ɔma biribi ho kwan a, gye tom”
Sɔhwɛ a yɛafa mu nyinaa no, yɛasua nneɛma pii afi mu:
Fa wo ho to Yehowa so bere nyinaa, na sɛ ɔma biribi ho kwan a, gye tom. Mmfa wo ho ntweri w’ankasa ntease.
—Mmeb. 3:5, 6; Yer. 17:7.
Ma Bible nkyerɛ wo kwan wɔ biribiara mu. Ehia sɛ yetie Yehowa ne ne mmara. Sɛ yɛantie no a, ɛkyerɛ sɛ yɛbɛyɛ no so asoɔden; yɛrentumi nka sɛ yegyina mfinimfini.
—Rom. 6:16; Heb. 4:12.
Ade a ɛho hia paa ne sɛ yebenya din pa wɔ Yehowa anim. Fa Yehowa apɛde di kan wɔ w’asetenam, ɛnyɛ ahonyade.
—Mmeb. 28:20; Ɔsɛnk. 7:1; Mat. 6:33, 34.
Srɛ Yehowa na ɔmma wo ahoɔden a wode bɛyɛ n’adwuma no yiye. Hwɛ nea wubetumi ayɛ, ɛnyɛ nea worentumi nyɛ.
—Mat. 22:37; 2 Tim. 4:2.
Ma ɛntena w’adwenem sɛ ahyehyɛde foforo biara nni hɔ a Yehowa gye tom na ohyira so.
—Yoh. 6:68.
Me ne Grace atena bɛyɛ mfe 65 ni, na yɛn mu biara de bɛboro mfe 75 asom Yehowa. Sɛ yɛse yɛreka anigye a yɛanya wɔ Yehowa som mu saa bere yi nyinaa a, anka adagyew bɛbɔ yɛn. Yɛn mpaebɔ ne sɛ yɛn nuanom mmarima ne mmea nyinaa nso behu sɛ, sɛ obi de ne ho to Yehowa so a, nhyira pii wom.